Costau tanwydd ac arbed arian\nYnglyn â’r wybodaeth ymaArbed arian ar filiau nwy a thrydanCostau tanwydd – cyfraddau gostyngol i gwsmeriaid bregus neu gwsmeriaid sydd ar incwm iselPrisiau tanwydd - cael y ddêl orauEffeithlonrwydd ynniGrantiau a chynlluniauBiliau tanwydd - cael help yn y gaeafDyledion tanwydd - cael helpPwy sy’n medru helpu\nYnglyn â’r wybodaeth yma\nYn yr wybodaeth yma, rydym yn dweud wrthych sut fyddai'n bosib i chi arbed arian ar eich costau tanwydd, gan gynnwys:\ngwneud eich cartref yn fwy effeithlon o ran ynni, er enghraifft trwy inswleiddio eich llofft a defnyddio bylbiau sy’n arbed ynni. Efallai y byddwch yn medru ceisio am grant i’ch helpu gyda chostau gwneud eich cartref yn fwy effeithlon o ran ynni\nnewid y cwmni sy’n darparu eich tanwydd i gael gwell dêl ar brisiau (Cymru, Lloegr a’r Alban yn unig)\narbed arian ar filiau nwy a thrydan, trwy ddewis dull rhatach o dalu\ntalu cyfradd rhatach os ydych yn gwsmer bregus\ncael help i wneud eich cartref yn fwy effeithlon o ran ynni trwy grantiau fel y cynllun Warm Front yn Lloegr, y Cynllun Effeithlonrwydd Ynni yn y Cartref yng Nghymru y Pecyn Cymorth Ynni yn yr Alban, grant Warm Deal yn yr Alban a grant Warm Homes yng Ngogledd Iwerddon. Os ydych yn gymwys i gael un o’r grantiau hyn, efallai y byddwch yn medru cael help i wella'ch system wresogi, neu gael un newydd yn ei lle\ncael help i dalu am eich biliau nwy a thrydan trwy Daliadau Tanwydd Gaeaf neu daliadau tywydd oer\ncael help gan y cwmni sy’n darparu eich nwy neu’ch trydan os ydych ar ei hôl hi gyda’ch biliau tanwydd.\nArbed arian ar filiau nwy a thrydan\nEfallai y byddwch yn medru gostwng eich biliau tanwydd trwy ddewis ffordd o dalu sy’n cynnig gostyngiad, trwy ddefnyddio nwy a thrydan yn effeithlon neu drwy inswleiddio eich cartref.\nMae rhai cwmnïau sy’n darparu tanwydd yn cynnig gostyngiad i gwsmeriaid sy’n talu eu biliau trwy ddebyd uniongyrchol, archeb sefydlog, cynllun cyllidebu taliadau sefydlog neu gynllun taliadau hyblyg. Dylech ddarllen telerau’r cynlluniau talu y mae’r cwmni sy’n darparu’ch tanwydd yn eu cynnig yn ofalus.\nOs ydych yn talu trwy ddebyd uniongyrchol, dylech ddarllen eich mesurydd yn rheolaidd i sicrhau eich bod ond yn talu am yr ynni yr ydych wedi ei ddefnyddio. Fe fydd hyn yn galluogi’r cwmni sy’n eich cyflenwi i osod eich taliad debyd uniongyrchol ar lefel gywir. Os oes unrhyw beth yn digwydd i newid faint o nwy neu drydan yr ydych yn ei ddefnyddio, dywedwch wrth y cwmni sy’n eich cyflenwi. Ar rai adegau, efallai y bydd eich cyfrif mewn credyd, ond cofiwch y bydd unrhyw gredyd yr ydych yn ei gronni yn yr haf yn cael ei ddefnyddio i dalu am ddefnydd ynni uwch yn y gaeaf. Os ydych yn cronni llawer o gredyd, efallai y byddwch am ofyn i’r cwmni sy’n eich cyflenwi am ad-daliad. Mae gan bob cwmni cyflenwi ei reolau ei hun ynghylch pryd mae’n cynnig ad-daliad i gwsmeriaid debyd uniongyrchol.\nMae rhai cyflenwyr trydan yn cynnig yr opsiwn o beidio â thalu tâl sefydlog, ond rydych yn talu cyfradd ychydig yn uwch am y trydan a ddefnyddir yn lle. Mae’n bosib y bydd hyn yn opsiwn rhatach i chi, ond fe fyddai angen i chi gyfrifo hyn o’ch biliau.\nAm fwy o wybodaeth ynghylch y gwahanol ffyrdd o dalu sydd ar gael i dalu biliau tanwydd, gweler Cyflenwad nwy a Cyflenwad trydan.\nOs ydych yn 60 neu’n hyn, neu’n byw gyda rhywun sy’n 60 neu’n hyn, efallai y byddwch yn medru cael Taliad Tanwydd Gaeaf i helpu gyda chostau tanwydd dros y gaeaf.\nOs ydych yn cael rhai budd-daliadau penodol, efallai y byddwch yn medru cael Taliad tywydd oer pan fydd y tywydd yn cyrraedd tymheredd penodol.\nRhaid bod gan bob cwmni sy’n cyflenwi tanwydd god ymarfer ar ddefnyddio nwy a thrydan yn effeithlon. Os ydych yn gofyn amdano, rhaid i’r cwmni cyflenwi roi gwybodaeth a chyngor rhad ac am ddim i chi ar y canlynol, hefyd:-\natal gwres rhag dianc o'r cartref\ndewis rheolyddion a systemau gwresogi nwy neu drydan\ndefnyddio system wresogi nwy neu drydan mewn ffordd effeithlon\nmudiadau a fydd, efallai, yn medru rhoi cyngor a hyfforddiant pellach a gwasanaethau eraill\nffynonellau help ariannol posib ar gyfer unrhyw waith a fedrai wella'r defnydd effeithlon o nwy neu drydan.\nDyma bethau eraill fedrwch chi eu gwneud:\nrhowch glic ar wefan yr Ymddiriedolaeth Arbed Ynni yn: www.est.org.uk\ncysylltwch â chanolfan gyngor leol yr Ymddiriedolaeth Arbed Ynni, ar 0800 512 012\nyng Nghymru, Lloegr a'r Alban, rhowch glic ar wefan Llais Defnyddwyr yn: www.consumerfocus.org.uk, neu ffoniwch Cyswllt Defnyddwyr ar 0845 404 0506\nyng Ngogledd Iwerddon, rhowch glic ar Gyngor Defnyddwyr Gogledd Iwerddon yn: www.consumercouncil.org.uk, neu ffoniwch nhw ar 028 9067 2488.\nCostau tanwydd – cyfraddau gostyngol i gwsmeriaid bregus neu gwsmeriaid sydd ar incwm isel\nFe fydd Cynllun Gostyngiad Cartrefi Cynnes yn rhoi ad-daliad awtomatig o £120 i chi ar eich bil trydan ar gyfer gaeaf 2011/12 a’r tri gaeaf nesaf os ydych chi’n gymwys o dan y Cynllun.\nFe fyddwch yn gymwys i gael yr ad-daliad os ydych yn cael credyd cynilion Credyd Pensiwn yn unig ar y diwrnod cymhwyso, sef 11 Medi 2011. Ni fyddwch yn gymwys os ydych yn cael credyd cynilion Credyd Pensiwn.\nRhaid i bob cwmni cyflenwi trydan sydd â mwy na 250,000 o gwsmeriaid domestig ymuno â Chynllun Gostyngiad Cartrefi Cynnes. Mae cwmnïau llai hefyd yn medru ymuno â’r cynllun os ydynt yn dymuno gwneud hynny.\nFe fydd yr Adran Gwaith a Phensiynau yn ceisio sicrhau eich bod yn cael y gostyngiad yn awtomatig, ond efallai y bydd yn rhaid i chi ofyn i’ch cwmni trydan am y gostyngiad.\nEfallai y bydd rhai cwsmeriaid trydan sydd ddim yn cael rhan gwarant Credyd Pensiwn hefyd yn cael y gostyngiad, ond fe fydd i fyny i’r cwmni sy’n cyflenwi eich trydan i benderfynu pwy sy’n gymwys. Mae’r grŵp yma o bobl yn debygol o fod yn gwsmeriaid sy’n cael budd-daliadau eraill.\nDros yr ychydig flynyddoedd nesaf, mae cwsmeriaid sy’n cael tariff cymdeithasol gan eu cwmni ynni yn mynd i gael eu trosglwyddo’n raddol at Gynllun Gostyngiad Cartrefi Cynnes. Mae tariffau cymdeithasol yn gynlluniau sy’n cael eu rhedeg gan gwmnïau unigol i roi cyfraddau gostyngol i gwsmeriaid sydd ar incwm isel neu’n fregus. Ond, efallai na fydd rhai cwsmeriaid sy’n gymwys ar gyfer tariff cymdeithasol ar hyn o bryd yn gymwys i gael help o dan Gostyngiad Cartrefi Cynnes. Fe fydd rhai cwsmeriaid hefyd yn gweld bod y gostyngiad o dan y cynllun newydd yn llai na gostyngiad y tariff cymdeithasol y maen nhw’n ei gael ar hyn o bryd. Efallai y bydd peth help ychwanegol ar gael i wneud iawn am y diffyg hwn.\nPrisiau tanwydd – cael y ddêl orau\nYng Nghymru, Lloegr a'r Alban, efallai y byddwch yn medru gostwng eich costau tanwydd drwy newid y cwmni sy'n cyflenwi eich tanwydd. Erbyn hyn, mae llawer o gwmnïau tanwydd yn cynnig cynlluniau tanwydd deublyg sy'n medru arbed arian i chi os ydych yn prynu nwy a thrydan gan y cwmni cyflenwi yna. Efallai y bydd cynlluniau eraill, hefyd, sy'n cael eu gweithredu’n lleol neu'n genedlaethol.\nMae mwy o wybodaeth ar gael ynghylch newid y cwmni sy'n cyflenwi eich tanwydd ar wefan y gwylgi i ddefnyddwyr, Llais Defnyddwyr yn: www.consumerfocus.org.uk.\nMae gwefan Llais Defnyddwyr hefyd yn rhestru nifer o wasanaethau cymharu prisiau ar y rhyngrwyd sydd wedi eu cymeradwyo. Fe fydd y rhain yn cymharu'r deliau gwahanol sydd ar gael gan gyflenwyr trydan a nwy i'ch helpu chi i ddarganfod a oes modd i chi arbed arian trwy newid at gwmni cyflenwi newydd. Er mwyn cymharu'r prisiau sy'n cael eu cynnig gan gwmnïau cyflenwi gwahanol gyda phris eich cwmni cyflenwi presennol, fe fydd angen i chi gyfrifo faint yr ydych chi'n ei dalu ar hyn o bryd am eich tanwydd, bob blwyddyn. Rydych yn medru cyfrifo hyn drwy edrych ar eich pedwar bil chwarterol diwethaf. Rhowch glic ar: www.consumerfocus.org.uk.\nMae gwefan Llais Defnyddwyr hefyd yn medru rhoi rhestr o'r cwmniau cyflenwi sy'n gweithredu yn eich ardal chi, ynghyd â'r prisiau y maen nhw'n eu codi.\nMae gwybodaeth bellach ar gael y ddêl orau ar gyfer eich ynni hefyd ar gael mewn taflen ar wefan Ofgem yn www.ofgem.gov.uk.\nYng Nghymru, Lloegr a'r Alban, rydych yn medru cael help a chyngor ynghylch newid eich cwmni cyflenwi drwy ffonio Llais Defnyddwyr ar 0845 404 0506. Y llinell gymorth cyfrwng Cymraeg yw 0845 404 0505.\nYng Ngogledd Iwerddon, rydych yn medru cael gwybodaeth ynghylch newid eich cwmni cyflenwi drwy gysylltu â Chyngor Defnyddwyr Gogledd Iwerddon ar 028 9067 2488, neu rhowch glic ar eu gwefan: www.consumercouncil.org.uk.\nAm fwy o wybodaeth ynghylch cwmnïau nwy, gweler Cyflenwad nwy.\nAm fwy o wybodaeth ynghylch cwmnïau trydan, gweler Cyflenwad trydan.\nOs ydych yn cael trafferth talu eich biliau tanwydd, dylech gysylltu â'ch canolfan Cyngor ar Bopeth leol. I chwilio am fanylion eich CAB agosaf, gan gynnwys y rhai sy'n medru rhoi cyngor drwy'r e-bost, cliciwch ar CAB agosaf.\nNewid cyflenwyr nwy a thrydan yng Ngogledd Iwerddon\nAr hyn o bryd, mae yna ddau gwmni cyflenwi nwy yng Ngogledd Iwerddon, ond dim ond mewn rhai ardaloedd fedrwch chi newid at y cwmni sy’n cyflenwi eich nwy. Mae manylion yr ardaloedd ble fedrwch chi newid at gwmni nwy arall ar wefan Cyngor Defnyddwyr Gogledd Iwerddon yn: www.consumercouncil.org.uk.\nMae yna ddau gwmni cyflenwi trydan, ac felly fe fyddwch yn medru penderfynu newid y cwmni sy’n cyflenwi eich trydan. Mae yna offeryn cymharu prisiau ar gyfer newid eich cwmni trydan ar wefan Cyngor Defnyddwyr Gogledd Iwerddon yn: www.consumercouncil.org neu ffoniwch y Cyngor Defnyddwyr ar 0800 121 6022.\nMae'r mwyafrif o gartrefi’n medru arbed swm sylweddol ar filiau tanwydd drwy ddefnyddio ynni mewn ffordd effeithlon, ac mae'n medru bod yn fwy cynnes ac iach o ganlyniad. Mae cynlluniau grant a gostyngiadau ar gael i helpu gyda mesurau effeithlonrwydd tanwydd. Hyd yn oed os oes rhaid i chi gwrdd â pheth o'r costau eich hun, mae'r arbedion ar filiau tanwydd yn medru ad-dalu'r gost gychwynnol yn gyflym.\nAm fwy o wybodaeth ynghylch sut i ddefnyddio llai o ynni a thorri eich biliau tanwydd, yng Nghymru, Lloegr a'r Alban, rhowch glic ar wefan y gwylgi i ddefnyddwyr, Llais Defnyddwyr yn: www.consumerfocus.org.uk. Yng Ngogledd Iwerddon, rhowch glic ar www.consumercouncil.org.uk.\nI gael syniad o'r ynni y medrwch ei arbed yn eich cartrefi, rydych yn medru gwneud gwiriad ynni yn y cartref. Rhowch glic ar wefan yr Ymddiriedolaeth Arbed Ynni yn: www.energysavingtrust.org.uk, neu ffoniwch eich canolfan Arbed Cyngor ar Ynni leol ar 0800 512 012.\nAm fwy o wybodaeth ynghylch sut i gynhyrchu eich ynni eich hun, rhowch glic ar wefan yr Ymddiriedolaeth Arbed Ynni yn: www.energysavingtrust.org.uk.\nI gael syniad o’r technolegau sy’n addas i gynhyrchu ynni ar gyfer eich cartref, fe allwch ddefnyddio’r Teclyn Dewis i Gynhyrchu Ynni ar gyfer eich Cartref yn www.energysavingtrust.org.uk.\nMae’r wefan hefyd yn rhoi:\ngwybodaeth ar banelau trydan solar (PhF) yn www.energysavingtrust.org.uk\ngwybodaeth ar dyrbinau gwynt yn www.energysavingtrust.org.uk\ncyngor ar gynlluniau ynni arian-yn-ôl gan gynnwys y cynlluniau Tariffau Cyflenwi Trydan yng Nghymru, Lloegr a’r Alban yn www.energysavingtrust.org.uk.\nO dan y cynllun Tariff Cyflenwi Trydan, rydych yn medru cael tâl am yr holl ynni yr ydych yn ei gynhyrchu. Mae hyn yn cynnwys yr holl drydan yr ydych yn ei gynhyrchu, hyd yn oed os ydych yn ei ddefnyddio’ch hun ac, yn ychwanegol at hyn, unrhyw drydan gormodol nad ydych yn ei ddefnyddio’ch hun, y byddwch yn medru ei allforio i’r Grid Cenedlaethol.\nMae yna gynlluniau a grantiau effeithlonrwydd ynni amrywiol ar gael. Mae'r cynlluniau hyn yn amrywio ar draws y Deyrnas Unedig ac yn cael eu rhedeg gan amrywiaeth o fudiadau. Y prif gynllun yw cynllun effeithlonrwydd ynni yn y cartref a elwir yn Warm Front yn Lloegr, Warm Deal yn yr Alban, y Cynllun Effeithlonrwydd Ynni yn y Cartref yng Nghymru a Warm Homes Scheme yng Ngogledd Iwerddon. Mae'r cynlluniau'n cael eu hariannu gan y llywodraeth ac yn rhoi grantiau a chyngor ynglyn ag ynni i helpu gyda chostau inswleiddio'r cartref. Maen nhw hefyd yn helpu gwella effeithlonrwydd ynni i grwpiau penodol o bobl gan gynnwys pobl sydd ar incwm isel.\nCynigir y cynlluniau i berchen-breswylwyr a phobl sy'n rhentu llety. Mewn rhai achosion, nid yw uchafswm y grant sydd ar gael yn talu cost lawn y gwaith a rhaid i chi dalu rhywfaint tuag at y costau.\nMae help gydag inswleiddio'r cartref hefyd ar gael i berchnogion cartrefi a thenantiaid preifat, trwy gynllun gan y llywodraeth sy'n cael ei rhedeg gan Wasanaethau Ynni Carillion. Mae'r cynllun yn darparu inswleiddio ar gyfer y cartref, naill ai'n rhad ac am ddim neu ar gost isel, gan ddibynnu a ydych chi'n cael rhai budd-daliadau. Mae mwy o wybodaeth ar gynllun inswleiddio'r cartref ar gael oddi ar wefan Gwasanaethau Ynni Carillion yn: insulation.carillionenergy.com.\nEfallai hefyd y byddwch yn medru cyflwyno cais i'r awdurdod lleol am grant, benthyciad neu fath arall o help ar gyfer gwelliannau i'r cartref.\nYng Nghymru a Lloegr, am fwy o wybodaeth ynghylch gwelliannau i'r cartref, gweler Help gyda gwelliannau i'r cartref.\nYn yr Alban, am fwy o wybodaeth ynghylch gwelliannau i'r cartref, gweler Grantiau tai.\nRydych yn medru cysylltu â'ch canolfan Arbed Cyngor ar Ynni leol am wybodaeth ar gynlluniau a grantiau arbed arian. I ddod o hyd i'ch canolfan leol, ffoniwch radffôn 0800 512 012 neu rhowch glic ar wefan yr Ymddiriedolaeth Arbed Ynni yn www.energysavingtrust.org.uk. Rydych hefyd yn medru chwilio am grantiau lleol a chynigion yn eich ardal chi ar wefan yr Ymddiriedolaeth Arbed Ynni yn: www.energysavingtrust.org.uk. Mae llawer o gwmnïau tanwydd annibynnol ac awdurdodau lleol yn cynnig grantiau a chynlluniau ac yn cynnig cyngor ar effeithlonrwydd ynni. Gellir rhoi grantiau am waith sy'n gysylltiedig â mesurau arbed ynni, gan gynnwys, mewn rhai amgylchiadau, ar gyfer darparu gwres canolog nwy neu drydan. Mae'n bosib rhoi grantiau hefyd ar gyfer bylbiau golau ynni isel. Cynllun Warm Front yn Lloegr\nMae'r cynllun Warm Front yn cael ei rhedeg gan gwmni o'r enw Gwasanaethau Ynni Carillion. Adwaenir Gwasanaethau Ynni Carillion fel rheolwr y cynllun.\nBeth mae'r Cynllun Warm Front yn ei gynnwys\nRydych yn medru cyflwyno cais i'r cynllun Warm Front am grant i wneud un neu fwy o'r canlynol:\nmesurau inswleiddio, er enghraifft, inswleiddio waliau cafiti, inswleiddio llofftydd, tanciau a phibau, gwaredu drafftiau mewn ffenestri a drysau, awyru, siacedi ar danciau dŵr poeth\ngwelliannau i gynhesu gofod a dŵr, er enghraifft, gwresogyddion ystafell nwy gyda rheolyddion thermostatig, gwresogyddion stôr trydan, casetiau tân tanwydd solid caeedig, gwresogyddion dŵr tanddwr, rheolyddion amseru ar gyfer gwresogyddion dŵr a gofod trydanol a gwresogyddion ffan trydanol yn ystafelloedd ymolchi cartrefi sy’n cael eu gwresogi gan wresogyddion stôr trydanol\ngwella effeithlonrwydd ynni system gynhesu dŵr neu ofod, atgyweirio unrhyw ran o unrhyw system gynhesu dŵr neu ofod neu osod rhan newydd yn ei lle\ndarparu systemau gwres canolog nwy, tanwydd solid neu olew (gan gynnwys systemau sy'n cynhyrchu trydan), trawsnewid tanau ystafell 'tanwydd solid' agored yn danau ystafell 'tanwydd solid' caeedig, darparu systemau gwres canolog sy'n gysylltiedig â grid gwresogi'r gymuned leol\ndarparu systemau gwresogi gofod neu ddŵr sy'n defnyddio ynni o ffynonellau adnewyddadwy\nPwy sy'n medru cael grant Warm Front\nEr mwyn bod yn gymwys i gael grant Warm Front, rhaid i’ch eiddo gael ei asesu fel un sydd ag effeithlonrwydd thermol isel o dan Weithdrefn Asesu Safonol y Llywodraeth ar gyfer Cyfradd Ynni Anheddau. Mae mwy o wybodaeth ar y Weithdrefn Asesu Safonol ar wefan yr Adran Ynni a Newid Hinsawdd yn: www.decc.gov.uk.\nRhaid i chi gwrdd â rhai amodau penodol hefyd. Efallai y byddwch yn medru cael grant Warm Front os ydych:\n·yn berchen ar eich eiddo eich hun. Efallai y bydd rhai tenantiaid hefyd â hawl i grant Warm Front ·nid ydych wedi ceisio am grant ar gyfer eiddo arall yn ystod y deuddeg mis diwethaf\n·rydych chi neu’ch partner yn cael Credyd Pensiwn ·rydych chi neu’ch partner yn cael Cymhorthdal Incwm, Lwfans Ceisio Gwaith sy'n seiliedig ar incwm neu Lwfans Cyflogaeth a Chymorth sy’n gysylltiedig ag incwm ac mae yna blentyn dan bump, pensiynwr neu berson sy’n ddifrifol anabl yn eich cartref\nFaint yw'r grant Warm Front\nUchafswm y grant Warm Front yw £3,500, neu £6,000 os fydd system wres canolog sy'n cael ei thanio gan olew'n cael ei gosod.\nEfallai y bydd gan landlordiaid hawl i Lwfans Arbed Ynni i Landlordiaid, sy'n werth hyd at £1,500, am bob eiddo, os ydynt yn gwneud rhai gwelliannau arbed ynni penodol. Dylai landlordiaid gysylltu â'u swyddfa dreth leol am fwy o wybodaeth.\nNid yw landlordiaid yn cael codi'r rhent ar eiddo sydd wedi elwa o grant Warm Front am gyfnod penodol wedi gwneud y gwaith. Os yw'ch landlord yn ceisio gwneud hyn, dylech gael help gan gynghorydd profiadol, er enghraifft, yn eich canolfan Cyngor ar Bopeth leol. I chwilio am fanylion eich CAB agosaf, gan gynnwys y rhai sy'n medru rhoi cyngor drwy'r e-bost, cliciwch ar CAB agosaf.\nSut i geisio am grant Warm Front\nMae mwy o wybodaeth ar gael am grant Warm Front ar wefan Directgov yn www.direct.gov.uk/warmfront. neu drwy ffonio Gwasanaethau Ynni Carillion ar radffôn 0800 408 0688.\nY Rhaglen Nyth yng Nghymru\nMae’r rhaglen Nyth yn darparu gwaith gwella ynni yng Nghymru. Caiff ei hariannu gan Lywodraeth Cynulliad Cymru a’i rheoli gan Nwy Prydain. Mae rhai enghreifftiau o’r gwaith fedrwch chi ei gael wedi ei wneud o dan Raglen Nyth yn cynnwys:\n·inswleiddio llofftydd a waliau cafiti\n·inswleiddio waliau solid ·gwarchod rhag ddrafftiau\n·gosod boeler newydd yn lle hen un ·technolegau adnewyddadwy fel pympiau gwres o’r aer a phanelau solar.\nFe allwch chi gael cyngor ar sut i arbed ynni, waeth a ydych chi’n cael unrhyw waith wedi ei wneud ai peidio.\nMae Nyth yn cymryd lle’r Cynllun Effeithlonrwydd Ynni yn y Cartref. Os ydych wedi ceisio am grant o dan y Cynllun Effeithlonrwydd Ynni yn y Cartref, ond nid ydych wedi cael penderfyniad eto, neu os nad yw’r gwaith wedi dechrau eto, fe fydd eich cais yn cael ei drin fel petai wedi cael ei gyflwyno o dan raglen Nyth.\nPa eiddo sy’n gymwys ar gyfer y gwaith?\nRhaid bod yr eiddo’n eiddo preifat neu’n cael ei rhentu’n breifat.\nOs ydych yn rhentu’ch cartref, fel arfer fe fydd angen i’ch landlord gytuno:\n·i beidio â chynyddu’r rhent (ac eithrio yn unol â chwyddiant) am gyfnod penodol o amser, neu\n·i beidio ag ystyried y gwaith a wnaed wrth adolygu’r rhent. Os fydd eich landlord yn ceisio codi eich rhent am i chi gael gwaith wedi ei wneud o dan Raglen Nyth, dylech gael help cynghorydd profiadol, er enghraifft yn eich canolfan Cyngor ar Bopeth leol. I chwilio am fanylion eich CAB agosaf, gan gynnwys y rhai sy’n medru rhoi cyngor drwy’r e-bost, cliciwch ar CAB agosaf.\nPwy sy’n medru cael help o dan Raglen Nyth?\nEr mwyn i chi fedru cael pecyn cymorth llawn o dan Raglen Nyth, rhaid eich bod chi’n byw mewn eiddo cymwys a rhaid eich bod hefyd yn cael un neu fwy o’r budd-daliadau canlynol:\nCymhorthdal Incwm, Budd-dal Tai neu Fudd-dal Treth Gyngor Lwfans Ceisio Gwaith sy'n seiliedig ar incwm\nCredyd Pensiwn Lwfans Cyflogaeth a Chymorth sy’n gysylltiedig ag incwm Credydau treth gydag incwm o dan lefel benodol. Fe fyddwch ond yn medru cael pecyn cymorth llawn o dan y cynllun os oes gan eich eiddo gyfradd effeithlonrwydd ynni F neu G. Mae gwybodaeth ynghylch y gyfradd ynni ar wefan Directgov yn: www.direct.gov.uk. Efallai y bydd hawl gennych i gael help gydag inswleiddio dim ond os ydych:\nyn 60 mlwydd oed neu'n hyn , neu\nyn anabl neu’n ddifrifol sâl. neu\nyn feichiog, neu\nyn byw mewn cartref gyda phlentyn neu berson ifanc dan 25.\nSut i geisio o dan y cynllun\nEr mwyn ceisio am help o dan Raglen Nyth, ffoniwch 0800 512 012 yn rhad ac am ddim o linell dir, neu o ffôn symudol ffoniwch 0300 456 2655. Mae gwybodaeth ynghylch y rhaglen ar wefan Nyth yn: www.nestwales.org.uk/cym.\nPecyn Cymorth Ynni yn yr Alban\nYn yr Alban, mae’r Pecyn Cymorth Ynni yn rhoi cyngor rhad ac am ddim i bawb ar ynni. I’r rheiny sy’n gymwys, mae yna gyngor pellach ar wella incwm a gostwng biliau ynni. Ar gyfer tai’r sector preifat (perchen-breswylwyr a thenantiaid landlordiaid preifat) sy’n gymwys, mae yna grantiau sy’n helpu gyda chostau inswleiddio’r cartref a gwres canolog. Rheolir y Pecyn Cymorth Ynni gan yr Ymddiriedolaeth Arbed Ynni ar gyfer Llywodraeth yr Alban.\nAm fwy o wybodaeth ynghylch y Pecyn Cymorth Ynni, rhowch glic ar wefan y Pecyn Cymorth Ynni yn www.energyassistancepackage.com neu cysylltwch â’r Ymddiriedolaeth Arbed Ynni ar 0800 512 012.\nGrant Warm Deal yn yr Alban\nYn yr Alban, roedd grant o'r enw Warm Deal yn darparu grantiau a oedd yn helpu gyda chostau inswleiddio’r cartref, gwarchod rhag drafftiau a chynghori ar ynni.\nDaeth y cynllun hwn i ben i ymgeiswyr newydd ar 5 Ebrill 2009 a daeth y Pecyn Cymorth Ynni i gymryd ei le. [Link to Pecyn Cymorth Ynni, Energy Assistance Package above] Rheolir y Grant Warm Deal ar gyfer cwsmeriaid presennol gan Scottish Gas ar gyfer Llywodraeth yr Alban.\nAr gyfer unrhyw ymholiadau ynghylch y Grant Warm Deal, cysylltwch â:\nScottish GasFreepostSCO 4421EdinburghEH6 OBRRhif Ffôn:0800 316 6009\nRhaglen Gwres Canolog Llywodraeth yr Alban\nYn yr Alban, roedd y Rhaglen Gwres Canolog ar gyfer y sector preifat, ac roedd yn cynnig grantiau i’r rheiny â gwres canolog a oedd wedi torri, a oedd yn aneffeithlon neu heb fod yn gyflawn, neu’r rheiny heb unrhyw wres canolog ganddynt o gwbl, tra’u bod yn bodloni amodau penodol. Daeth y cynllun hwn i ben i ymgeiswyr newydd ar 5 Ebrill 2009 a daeth y Pecyn Cymorth Ynni i gymryd ei le. [Link to Pecyn Cymorth Ynni, Energy Assistance Package above] Rheolir y Rhaglen Gwres Canolog ar gyfer cwsmeriaid presennol gan Scottish Gas ar gyfer Llywodraeth yr Alban.\nAr gyfer unrhyw ymholiadau ynghylch y Rhaglen Gwres Canolog, cysylltwch â:\nScottish GasFreepostSCO 4421EdinburghEH6 OBRRhif Ffôn:0800 316 1653\nGrant Warm Homes yng Ngogledd Iwerddon\nYng Ngogledd Iwerddon, efallai y byddwch yn gymwys i grant Warm Homes i gael help gyda mesurau inswleiddio a/neu wresogi. Rhennir y grant yn ddwy ran.\nMae Warm Homes yn darparu mesurau effeithlonrwydd ynni ac inswleiddio ac mae ar gyfer perchentywyr o unrhyw oed sy’n cael o leiaf un o’r budd-daliadau canlynol:\n·Lwfans Cyflogaeth a Chymorth sy’n gysylltiedig ag Incwm ·Lwfans Ceisio Gwaith sy’n seiliedig ar Incwm ·Budd-dal Tai (gan gynnwys budd-dâl tai ar gyfer trethi)\n·Credyd Pensiwn ·Credyd Treth Plant gydag incwm perthnasol o lai na £16,190 ·Lwfans Byw i’r Anabl ·Lwfans Gweini Mae Warm Homes plus yn darparu system wresogi newydd i berchentywyr sy’n defnyddio tanwydd solid, Economy 7, nwy potel neu ddim system o gwbl. Mae perchentywyr o unrhyw oed yn medru ceisio os ydynt yn cael un o’r budd-daliadau canlynol:\n·Budd-dal Tai (gan gynnwys budd-dal tai ar gyfer trethi)\n·Lwfans Ceisio Gwaith sy'n seiliedig ar Incwm ·Credyd Pensiwn\n·Credyd Treth Gwaith Am fwy o wybodaeth ynghylch y grant Warm Homes yng Ngogledd Iwerddon, rhowch glic ar: www.warm-homes.com.\nBiliau tanwydd – cael help yn y gaeaf\nEfallai y byddwch yn medru cael Taliad Tanwydd Gaeaf i helpu gyda'ch costau tanwydd os ydych wedi cyrraedd yr oed cymwys. Os ydych yn fenyw, mae’r oed cymwys yr un oed ag y medrwch gael pensiwn gan y wladwriaeth. Os ydych yn ddyn, mae’r oed cymwys yr un peth ag oed pensiwn y wladwriaeth menyw sydd â’r un dyddiad geni â chi.\nMae'r Taliad Tanwydd Gaeaf yn daliad di-dreth a delir bob blwyddyn dros fisoedd y gaeaf. Fodd bynnag, fe fyddwch yn medru dewis sut fyddwch chi'n defnyddio'r arian, ac nid yw'r taliad yn dibynnu pa mor oer yw'r tywydd. Mae yna daliadau eraill sydd ond yn cael eu talu pan fydd y tywydd yn cyrraedd tymheredd penodol, sef taliad tywydd oer. Mae'n cael ei dalu i bobl sydd ar rai budd-daliadau sy'n gysylltiedig ag incwm, yn ystod tywydd oer. Efallai y byddwch yn medru cael taliad tywydd oer yn ogystal â Thaliad Tanwydd Gaeaf.\nAm fwy o wybodaeth ynghylch pwy sy’n medru cael Taliad Tanwydd Gaeaf a sut i hawlio os oes angen, gweler Budd-daliadau i bobl dros chwedeg.\nOs nad ydych yn siŵr a ydych yn medru cael Taliad Tanwydd Gaeaf, neu ba gyfradd yr ydych yn gymwys i'w chael, dylech siarad â chynghorydd profiadol, er enghraifft, mewn canolfan Cyngor ar Bopeth. I chwilio am fanylion eich CAB agosaf, gan gynnwys y rhai sy'n medru rhoi cyngor drwy'r e-bost, cliciwch ar CAB agosaf.\nOs ydych ar incwm isel, efallai y byddwch yn medru cael taliad tywydd oer i helpu gyda'ch costau tanwydd yn ystod cyfnodau o dywydd oer.\nOnd, nid oes gwahaniaeth ar beth fyddwch chi'n gwario’ch arian, ac nid oes rhaid ad-dalu taliadau tywydd oer.\nGwneir taliadau pan fydd yr orsaf dywydd sydd wedi ei chysylltu at eich ardal yn darogan neu'n cofnodi tymheredd dyddiol cyfartalog o 0 gradd canradd neu lai am saith niwrnod yn olynol.\nMae taliadau tywydd oer yn wahanol i Daliadau Tanwydd Gaeaf sy'n cael eu gwneud bob gaeaf i bobl dros 60 waeth faint yw'r tymheredd.\nAm fwy o wybodaeth ynghylch taliadau tywydd oer, gan gynnwys pwy sydd â hawl iddynt a faint fyddwch chi’n ei gael, gweler Help i bobl ar incwm isel - y Gronfa Gymdeithasol.\nDyledion tanwydd – cael help\nYng Nghymru, Lloegr a'r Alban, os oes dyledion gennych ar eich nwy neu drydan, efallai y byddwch yn medru cael help gan y cwmni sy'n cyflenwi eich tanwydd.\nMae rhai cwmnïau cyflenwi ynni wedi sefydlu ymddiriedolaethau elusennol annibynnol sy'n rhoi grantiau i rai o'u cwsmeriaid, i'w helpu i dalu eu dyledion tanwydd. Efallai hefyd y byddwch yn medru cael grantiau i dalu am filiau eraill y cartref.\nI ddarganfod os ydych yn medru cael help, rhowch glic ar wefan Ymddiriedolaeth Ynni Nwy Prydain yn: www.britishgasenergytrust.org.uk, gwefan Ymddiriedolaeth Ynni'r EDF yn: www.edfenergytrust.org.uk neu gwefan Ymddiriedolaeth Ynni npower yn: www.npowerenergytrust.org.uk.\nYng Nghymru, Lloegr a'r Alban, am fwy o wybodaeth ynghylch dyledion tanwydd, gweler Ôl-ddyledion nwy a thrydan yn y Taflenni ffeithiau ar gredyd a debyd.\nPwy sy’n medru helpu\nMae’r Ymddiriedolaeth Arbed Ynni yn medru asesu eich anghenion a chynnig cyngor ar bob agwedd ar effeithlonrwydd ynni. Maen nhw hefyd yn medru cynnig cyngor ar grantiau neu gynlluniau sydd ar gael yn eich ardal chi.\nI gysylltu â'ch canolfan gyngor Ymddiriedolaeth Arbed Ynni leol, ffoniwch (rhadffôn) 0800 512 012, neu rhowch glic ar www.energysavingtrust.org.uk.\nMae Cyswllt Defnydwyr yn medru rhoi help a chyngor i chi ynghylch nwid y cwmni sy'n cyflenwi eich ynni.\nMae Cyswllt Defnyddwyr yn wasanaeth cyngor dros y ffôn ac ar-lein i ddefnyddwyr, a gefnohir gan y Swyddfa Masnachu Teg a gwasanaethau Safonau Masnacgu'r awdurdod lleol. Mae ar gael yng Nghymru, Lloegr a'r Alban.\nMae'r cyngor a'r wybodaeth yn rhad ac am ddim, ond codir yr un tâl â rhifau 0845 am alwadau ffôn i Gyswllt Defnyddwyr.\nFfôn: 0845 404 0506 neu 0845 404 0505 ar gyfer y llinell gymorth cyfrwng CymraegGwefan: www.consumerdirect.org.uk\nYng Nghymru, Lloegr a'r Alban, Llais Defnyddwyr yw'r gwylgi i ddefnyddwyr sy'n gyfrifol am ddiogelu buddiannu defnyddwyr nwy a thrydan.\nAr wefan Llais Defnyddwyr, mae gwybodaeth ynghylch:\nnewid y cwmni sy'n cyflenwi eich tanwydd\npa gwmniau cyflenwi sy'n gweithredu yn eich ardal chi a'r prisiau y maen nhw'n eu codi\ngwasanaethau cymharu prisiau\nsut i defnyddio llai o ynni a gostwng eich biliau tanwydd.\nRhowch glic ar: www.consumerfocus.org.uk.\nCyngor Defnyddwyr Gogledd Iwerddon (Consumer Council for Northern Ireland)\nMae Cyngor Defnyddwyr Gogledd Iwerddon yn medru rhoi gwybodaeth a chyngor i chi ynghylch newid y cwmni sy'n cyflenwi eich tanwydd. Rydych yn medru cysylltu â nhw ar: 028 9067 2488, neu rhowch glic ar eu gwefan yn: www.consumercouncil.org.uk.\nMae Age UK yn cynhyrchu gwybodaeth ddefnyddiol ynghylch arbed arian ar danwydd ac ynni. Mae mwy o wybodaeth ar gael ar eu gwefan yn: www.ageuk.org.uk (Lloger), www.ageuk.org.uk (Cymru), www.ageuk.org.uk (Alban), www.ageuk.org.uk (Gogledd Iwerddon).\nMaen nhw hefyd yn cynnig cyngor dros y ffôn i bobl hŷn.\nYn Lloegr, rydych yn medru cysylltu â chyngor Age UK ar 0800 169 6565.\nYng Ngogledd Iwerddon, rydych yn medru cysylltu â chyngor Age NI ar 0808 808 7575.\nYn yr Alban, rydych yn medru cysylltu â chyngor Age Scotland ar 0845 125 9732.\nYng Nghymru, rydych yn medru cysylltu â chyngor Age Cymru ar 0800 169 6565.\nLlinell Gymorth Home Heat\nMae Llinell Gymorth Home Heat yn cynnig cyngor ar effeithlonrwydd ynni a dyledion tanwydd i gwsmeriaid sy'n cael trafferth gwresogi eu cartrefi neu dalu eu biliau. Mae'r llinell gymorth yn medru rhoi help a chyngor i chi ar ddod o hyd i grantiau effeithlonrwydd ynni, trefnu dulliau eraill o dalu, cynnal gwiriadau budd-daliadau a chael cyngor arbenigol. Rydych yn medru cysylltu â Llinell Gymorth Home Heat ar 0800 33 66 99.\nCwmnïau sy'n cyflenwi nwy a thrydan\nMae'n rhaid i'r holl gyflenwyr nwy a thrydan ddarparu gwybodaeth ar fesurau arbed ynni fel amod o'u masnach. Am fwy o wybodaeth, cysylltwch â'r cwmni sy'n cyflenwi eich tanwydd a holwch hwy am y cyngor ar ynni a gynigir. Mae manylion cyflenwyr nwy a thrydan ar wefan Llais Defnyddwyr yn: www.consumerfocus.org.uk.\nAm fwy o wybodaeth ynghylch cyflenwyr nwy, gweler Cyflenwad nwy.\nAm fwy o wybodaeth ynghylch cyflenwyr trydan, gweler Cyflenwad trydan.\nHelp i gwsmeriaid anabl\nOs ydych yn anabl, efallai y byddwch yn medru cael grant cyfleusterau i'r anabl i wella eich system wresogi. Efallai hefyd y byddwch yn medru cael grant neu ryw fath arall o gymorth gan eich awdurdod lleol i helpu inswleiddio'ch cartref.\nAm fwy o wybodaeth ynghylch grantiau cyfleusterau i'r anabl, yng Nghymru a Lloegr, gweler Help gyda gwelliannau i'r cartref ac, yn yr Alban, gweler Cynlluniau gwella cartrefi.\nOs hoffech chi gyngor diduedd, rhad ac am ddim ar arian, i’ch helpu i ddod o hyd i ffyrdd o ymdopi â’ch biliau ynni, rhowch dro ar brawf iechyd ariannol y Gwasanaeth Cyngor am Arian. Dim ond ychydig funudau sydd eu hangen i ateb y cwestiynau ac maen nhw’n hollol gyfrinachol. Ar y diwedd, fe fydd gwell dealltwriaeth gennych o’ch sefyllfa ariannol. Mae’r prawf iechyd hefyd yn rhoi cynllun gweithredu ariannol i chi, a syniadau ynghylch sut i gael y mwyaf o’ch arian. Am wybodaeth bellach, rhowch glic ar www.moneyadviceservice.org.uk.


Ysgrifennu - Sue Proof\nOs dymunwch i mi ysgrifennu testun neu gynnwys gwefan gan ddefnyddio gwybodaeth rydych chi eisoes wedi’i ganfod, fe wna i ddilyn eich briff ynglŷn â’r gynulleidfa darged, arddull yr iaith, arddull eich mudiad, hyd y darn ac ati.\nUnwaith mae’r testun wedi’i gwblhau, dylid yn sicr ei brawf ddarllen, ac efallai olygu’r copi hefyd. Gan mai fi fydd wedi’i ysgrifennu, gorau oll pe bai rhywun arall yn ei brawf ddarllen a/neu’n golygu’r copi. Gallaf drefnu i isgontractio un neu’r ddwy o’r tasgau hyn os dymunwch.\nOs byddwch angen cyfieithu’r hyn rydw i wedi’i ailysgrifennu i chi, gallaf isgontractio hyn hefyd, neu eich cyfeirio at gontractwr dibynadwy.\nProsiectau sy’n defnyddio’r gwasanaeth hwn\nAdroddiad, Cymdeithas Tai Eryri\nLluniais adroddiad o ystadegau crai a chanlyniadau grŵp ffocws\nRoedd Cymdeithas Tai Eryri wedi casglu data ystadegol o’i stoc cartrefi ‘anodd eu gwresogi’ lle’r oedd pympiau gwres ffynhonnell aer a deunydd insiwleiddio wedi’u gosod. Cynhaliwyd grwpiau ffocws gyda’r tenantiaid hefyd.\nCefais fy nghomisiynu i ysgrifennu adroddiad drafft; y cleient oedd yn cwblhau fersiwn terfynol yr adroddiad 9,000 o eiriau.\nCymdeithas dai yng Ngwynedd ac Ynys Môn oedd Cymdeithas Tai Eryri; mae bellach yn rhan o Grŵp Cynefin.\nHoffwn ddiolch yn arw i Sue am y holl waith trwyadl a gwerthfawr mae hi wedi gwneud, ac rwyf yn sicr bydd yr adroddiad yn help mawr i ni.\nDewi Llwyd Evans, Rheolydd Mentrau Cymuned (2013)


Hafan > Pynciau > Busnes a'r economi > Amdano'r pwnc hwn Amdano'r pwnc hwn\nEin gweledigaeth yw economi gref sy’n galluogi busnesau i greu swyddi a thwf economaidd parhaus.\nYr hyn sy’n dylanwadu fwyaf ar economi Cymru yn y tymor byr a’r hirdymor yw cyflwr yr economi fyd-eang a’r polisi ariannol a chyllidol a amlinellir gan Lywodraeth y Deyrnas Unedig. Nid problemau i Lywodraeth Cymru yn unig yw’r rhain a bydd angen i’r gymuned fusnes, ein partneriaethau cymdeithasol a chyrff gweithredu eraill gydweithio.\nNodau ac ymrwymiadau\nEin prif flaenoriaethau yw’r economi a swyddi. Ymysg pethau eraill, yn ein Rhaglen Lywodraethu, rydym wedi ymrwymo i fuddsoddi mewn seilwaith, arloesi a gwella’r amgylchedd busnes. Dyma rai o’r ffyrdd y byddwn yn gwneud hyn:\nEr mwyn i gwmnïau a busnesau ffynnu a thyfu, adeiladu ar y berthynas sydd gan Lywodraeth Cymru gyda’r gymuned fusnes a’n partneriaid cymdeithasol a chreu fframwaith ac amodau hyblyg.\nCynorthwyo cwmnïau o ansawdd sy’n perfformio’n dda ym mhob rhan o’r economi all greu swyddi, cyfoeth a Chymru gynaliadwy.\nByddwn yn disgwyl i unrhyw fusnes sy’n gofyn am gymorth gan Lywodraeth Cymru, gan gynnwys trwy gontractau caffael cyhoeddus, ymrwymo i’n hegwyddorion ar gyfrifoldebau cymdeithasol corfforaethol ac i ddatblygu cynaliadwy, hyfforddi ac arferion cyflogaeth da.\nDatblygu cysylltiadau strategol, buddiol a chryf gyda chwmnïau angori pwysig a’u gwneud yn ganolog i economi Cymru trwy ddatblygu cysylltiadau agos gyda’n sefydliadau addysg bellach ac uwch a manteisio i’r eithaf ar y cyfleoedd y mae’r gadwyn gyflenwi yn eu cynnig.\nAdolygu pa gymorth entrepreneuriadd sydd ei angen ar gwmnïau bach sydd â photensial gwirioneddol i ffynnu ac i dyfu a sut mae sefydlu diwylliant entrepreneuraidd yng Nghymru.\nSicrhau bod cyngor busnes priodol a chadarn ar gael i’r sector cydweithredol a chydfuddiannol a bydd y sawl fydd yn cymryd yr arweiniad Gweinidogol yn aelod o Adran yr Economi.\nErbyn 2015, sicrhau y bydd gan bob busnes ac eiddo preswyl yng Nghymru Fand Eang y Genhedlaeth nesaf a bydd gan 50 y cant o’r defnyddwyr gyflymdra band eang o hyd at 100Mps.\nJames Price yw gwas sifil arweiniol yr Adran. Lleolir y staff mewn swyddfa ganolog yn Nhrefforest ac mewn lleoliadau eraill ar draws Cymru gan gynnwys Llandudno ac Abertawe.


Rhybuddio am ddatblygiad ger Pier Llandudno – Golwg360\n11 Rhagfyr 2017 am 14:13 Diweddarwyd am 15:37\nAdam Williams, perchennog Pier Llandudno\nLlun: Tir Prince Leisure Group\nMae perchennog Pier Llandudno yn rhybuddio y gallai’r cynllun i ddatblygu fflatiau ar hen safle’r Pafiliwn effeithio ar ddyfodol y pier ei hun.\nMae Adam Williams, perchennog y pier, yn dweud na all barhau i fuddsoddi yn y pier tra bod “bygythiad o’r datblygiad preswyl dadleuol yn parhau dros yr atyniad hanesyddol i ymwelwyr.”\nMae’r datblygwr Alan Waldron yn gobeithio datblygu tua 49 o fflatiau, gofod llawr masnachol a lle parcio ar hen safle’r Pafiliwn yn Llandudno.\nMae disgwyl i bwyllgor cynllunio Cyngor Sir Conwy drafod y cais ddydd Mercher (Rhagfyr 13).\nYn y cyfamser mae perchennog y pier yn mynegi pryder am ddyfodol swyddi ynghlwm â’r pier gan gynnwys y cabanau gan ddweud y gallai cwynion gan breswylwyr y fflatiau orfodi iddyn nhw gau.\n“Gyda chymaint o ansicrwydd, ni allwn barhau i gynnal ein gweledigaeth hirdymor ar gyfer y pier,” meddai Adam Williams.\nMae’n ychwanegu fod angen gwario o leiaf £150,000 ar waith atgyweirio ond mi fydd datblygiad y fflatiau yn “achosi anhrefn yn yr ardal leol gydag effaith anorfod ar niferoedd yr ymwelwyr a’r incwm,” meddai.\nMi brynodd Adam Williams y pier yn 2015 am £4.5m ac mae’n dweud ei fod wedi buddsoddi tua £1m yn y safle ers hynny gyda llawer o waith wedi’i wneud ar seiliau’r pier.


Beth yw Gofal yn Galw?\nNod Gofal yn Galw yw rhoi cipolwg i bobl sy'n ystyried gweithio yn y sector gofal o beth y mae hyn yn ei olygu, drwy glipiau fideo o sefyllfaoedd o ddydd i ddydd. Mae hefyd yn rhoi ffordd iddyn nhw wirio eu haddasrwydd eu hunain wrth iddyn nhw ateb cwestiynau yn seiliedig ar y clipiau fideo neu'r cymeriadau sy'n cael sylw ynddynt. Mae'r cwestiynau wedi'u cynllunio i brofi'r rhinweddau sy'n bwysig wrth weithio gydag oedolion, pobl ifanc a phlant.\nPwy sy’n gallu defnyddio Gofal yn Galw?\nGall unrhyw un sydd am gael gwybod am waith yn y sector gofal gydag oedolion, pobl ifanc neu blant ddefnyddio Gofal yn Galw. Mae’n rhad ac am ddim a gall unrhyw un sydd â chyfrifiadur, ffôn clyfar neu lechen roi cynnig arni. Gall athrawon, tiwtoriaid coleg a chynghorwyr cyflogaeth ei ddefnyddio hefyd i sicrhau eu bod nhw a’r bobl y maent yn gweithio gyda nhw ddeall sut beth yw gweithio yn y sector hwn.\nRwy’n gyflogwr, sut gallaf ddefnyddio Gofal yn Galw?\nMae Gofal yn Galw wedi’i lunio i roi syniad i’r rhai sy’n sefyll y prawf o ba mor addas ydynt i weithio yn y sector. Er iddo gael ei lunio’n drwyadl, ni ddylid ei ddefnyddio fel offeryn dethol ar ei ben ei hun. Efallai y byddwch am gyfeirio ymgeiswyr at yr Her cyn iddynt ddod am gyfweliad, neu drefnu iddyn nhw gwblhau’r Her yn y fan a’r lle: yna, fe allwch drafod eu proffil personol gyda nhw fel rhan o’ch prosesau recriwtio ehangach.\nRwy’n gynghorydd gyrfaoedd/tiwtor coleg/athro/athrawes: sut alla i ddefnyddio Gofal yn Galw?\nNid yw gweithio gydag oedolion, pobl ifanc a phlant yn y sector gofal yn cael ei gydnabod fel gyrfa ddiddorol, heriol, werth chweil na thymor hir bob tro. Mae Gofal yn Galw yn ceisio rhoi darlun realistig o’r gwaith o ddydd i ddydd o’r tu mewn. Felly, mae’n bosibl ei ddefnyddio mewn sesiynau un-i-un neu sesiynau grwp i ddeall gwaith yn y sector yn well. Mae Gofal yn Galw hefyd yn rhoi syniad i’r rhai sy’n sefyll y prawf o ba mor addas ydynt i weithio yn y sector a rhoi proffil personol iddynt a all eu helpu nhw a’u cynghorwyr gyrfaoedd i ystyried y camau nesaf tuag at gael swydd a dechrau ar yrfa.\nBeth am yr holl swyddi yn y sector nad ydyn nhw wedi’u cynnwys yn Gofal yn Galw?\nMae Gofal yn Galw wedi'i gynllunio i asesu rhinweddau pwysig sy'n berthnasol i rolau ym mhob rhan o'r sector. Rhoddir y rolau sy'n cael sylw yn yr her fel enghreifftiau ac i roi cyd-destun i'r cwestiynau. Os oes gennych ddiddordeb mewn rolau eraill yn y sector, ewch i'r tudalennau gwe am y wlad rydych am weithio ynddi fel y nodwyd ar ddiwedd y prawf.\nBeth os ydw i’n anghytuno â’r atebion ’cywir’ i rai o’r cwestiynau?\nMae’r cwestiynau a’r atebion wedi’u llunio’n ofalus gyda phobl sy’n gweithio yn y mathau o leoliadau sy’n cael eu dangos yn Gofal yn Galw, pobl sy’n deall beth sydd ei angen i gefnogi oedolion, pobl ifanc a phlant. Efallai y bydd rhai o’r atebion yn annisgwyl a dylech chi ddarllen yr adborth yn syth ar ôl pob ateb i weld pam y mae ateb yn cael sgôr arbennig. Os ydych chi’n anghytuno o hyd, rhowch wybod i ni! Mae yna dudalen adborth/sylwadau lle y gallwch chi gysylltu â ni er mwyn i ni ystyried unrhyw gwestiynau neu broblemau rydych chi’n eu cyflwyno.\nSut gallaf gael gwybod am swyddi gwag mewn gwaith gofal yn fy ardal i?\nGellir ddod o hyd i ragor o wybodaeth am swyddi gwag yn y sector drwy'r tudalennau cyswllt gwe ar gyfer eich gwlad eich hun a nodwyd ar ddiwedd y prawf. Hysbysebir swyddi gwag lleol mewn sawl ffordd wahanol, megis drwy wefannau cyflogaeth, papurau lleol a chanolfannau gwaith.\nBeth ddylwn ei wneud â’r proffil personol ar y diwedd?\nEich dewis chi yw beth i’w wneud â’ch proffil – mae’n perthyn i chi ac ni fydd yn cael ei gadw na’i roi i bobl eraill. Mae’r proffil yn rhoi syniad i chi o ba mor addas allech chi fod i weithio yn y sector. Rydym yn argymell eich bod yn cadw eich proffil neu, fel arall, ni fyddwch yn gallu ei ddefnyddio yn y dyfodol a bydd angen i chi gwblhau’r Her eto i gael proffil arall.\nOs ydw i’n cael proffil personol, a yw hynny’n golygu fy mod i’n gymwys i gael swydd?\nNac ydy, nid yw proffil personol da yn golygu eich bod yn gymwys i gael swydd fel mater o drefn. Bydd gan gyflogwyr yn y sector eu ffyrdd eu hunain o ddewis pobl ar gyfer swydd benodol. Fodd bynnag, mae proffil da yn awgrymu eich bod yn debygol o fod yn addas i weithio yn y sector, ac efallai y byddwch am fynd â’ch proffil gyda chi i unrhyw gyfweliadau: efallai y bydd gan gyflogwyr ddiddordeb mewn gweld eich bod wedi cwblhau’r Her a gweld eich proffil.\nOs byddaf yn cael cyfweliad am waith gofal, a ddylwn i fynd â’m proffil personol gyda mi?\nDylech! Efallai y bydd rhai cyflogwyr yn gofyn i chi wneud hyn a dylai cyflogwyr eraill fod â diddordeb mewn gweld eich proffil. Efallai y bydd cyflogwyr am drafod eich proffil er mwyn dod i’ch adnabod yn y cyfweliad.\nPa gymwysterau sydd eu hangen arnaf i wneud gwaith gofal neu weithio gyda phlant?\nMae gwybodaeth am gymwysterau sydd eu hangen arnoch i ddechrau gyrfa gydag oedolion, plant neu bobl ifanc ar gael ar dudalennau gwe y wlad yr ydych yn dymuno gweithio ynddi fel y nodwyd ar ddiwedd y prawf.\nOs nad yw fy mhroffil personol yn dda iawn ond fy mod eisiau gwneud gwaith gofal o hyd, beth ddylwn ei wneud?\nMae eich proffil personol yn rhoi syniad o’ch addasrwydd a pha heriau y gallech chi ddod ar eu traws wrth weithio yn y math hwn o rôl. Mae hefyd yn awgrymu’r agweddau y gallai fod angen i chi feddwl amdanynt a’u gwella os ydych chi am weithio gydag oedolion, pobl ifanc neu blant. Os ydych chi’n awyddus i weithio yn y sector o hyd, yna daliwch ati i feddwl am beth sydd ei angen a chofiwch fod llawer o swyddi gwahanol yn y sector hwn: os ydych chi’n frwdfrydig am bobl ac os ydych chi’n barod i ddal ati i ddysgu, yna gallai un o’r rolau hyn fod yn berffaith i chi!\nOs byddaf yn gofyn am i’r proffil personol gael ei anfon ataf, beth fydd yn digwydd i’m cyfeiriad e-bost wedyn?\nMae eich cyfeiriad e-bost yn cael ei ddefnyddio i anfon yr adroddiad atoch chi yn unig, ac nid yw’n cael ei gadw.\nSut mae fy nghanlyniadau yn cael eu storio?\nMae’r system yn cadw canlyniadau yn ddienw er mwyn monitro yn unig. Nid yw’r wefan yn cadw unrhyw fanylion personol amdanoch chi ac nid yw’n bosibl cysylltu’r canlyniadau â chi mewn unrhyw ffordd.\nDatblygwyd yr her fideo a’r wefan gan PSI ar y cyd â Sgiliau Gofal a Datblygu.\nhygyrchedd | preifatrwydd | © 2021 Skills for Care & Development. Map o'r wefan


Mae Pennaeth hudol awtomatig lledr gweithgynhyrchwyr peiriant torri peli a Tsieina cyflenwr-tystysgrif CE-peiriannau Shuoying Precision\nPeiriant torri peli lledr Pennaeth teithio awtomatig 1. Mae'n dylunio gan ein cwmni ein hunain, mae patent yn iawn. patentau na mae'n 2. ZL20072 0043818.7 Mae'n cael ei ddefnyddio i â fyny lledr, rwber, plastig, brethyn, sbwng, neilon, dynwared lledr, Bwrdd PVC ac ati yn industry.3.Appling pedair swydd...\nPeiriant torri peli lledr Pennaeth teithio awtomatig\n1. Mae'n dylunio gan ein cwmni ein hunain, mae patent yn iawn. patentau nid yw ZL20072 0043818.72. Mae'n cael ei ddefnyddio i â fyny lledr, rwber, plastig, brethyn, sbwng, neilon, dynwared lledr, Bwrdd PVC ac ati yn industry.3.Appling ôl-pedwar math strwythur silindr deuol, sy'n cyrraedd y tunelli uchel i dorri, ac arbed ynni.\n4. Mae torri grym sy'n para rym, sy'n addas ar gyfer masnach rwber y ffurf arbennig.\n5. dodrefnu ag offer bwydo awtomatig, sydd wedi gwella effeithlonrwydd gwasanaethau a diogelwch y peiriant.\nRym trawsbynciol mwyaf\nYstod addasiad teithio\nMaint teithio pen uchaf\nardal Bwrdd torri Tabl is\nCyflymder symud esgyrn sy'n dod ohono\nFoltedd y cyflenwad trydan\n68# neu 46#\nOr60hz y 50 Hz 220v/380v/440v yn ddewisol\nSHUOYING neu wedi'i haddasu\nMae'r peiriant yn defnyddio ffrâm pen teithio sydd yn gadarn iawn ac yn rhwydd\n1.Gosod pwynt torri yn syml ac effeithlon.\n2.Mae peiriant dwy swyddogaeth gweithrediad dwylo diogel iawn.\n3.Mae torri cynnig defnyddio switshis traws a strôc switshis i reoli, a sicrhau diogelwch.\n4. Gall torri Mae'r cynnig yn symud yn awtomatig, mae hynny'n codi effeithlonrwydd gwaith.\n5. y peiriant ychwanegu ynghylch uned, sy'n achub Lafur.\n6. defnyddio olew gwahaniaethol ffordd, toriad yn gyflym ac yn hawdd.\n7.Gellir gosod y sefyllfa godi yn pwyso bwrdd rhydd i leihau teithio segur a gwella effeithlonrwydd y gwaith.\n8.Mae symud Pennaeth trawsbynciol a reolir gan amrywio cyflymder awtomatig i wireddu'r symud hyblyg gyda\n9.Cyflymder uchel a lleoli gywir a heb gael effaith.\n10. Mae y system hydrolig a gynlluniwyd yn arbennig sylw gan sŵn isel a defnydd o olew isel.\n11. Gellir addasu cynhyrchion manylebau arbennig. Mae ar gael ar gyfer dethol.\nYmhlith hynny enwog awtomatig hudol lledr pen pêl trawsbynciol peiriant gweithgynhyrchwyr, Shuoying Precision peiriannau yn gystadleuol awtomatig hudol lledr pen pêl trawsbynciol peiriant euraid gyflenwr yn Tsieina. Gallwch gael cynhyrchion CE ardystiedig oddi wrthym ni.\nHot Tags: Pennaeth hudol awtomatig lledr gweithgynhyrchwyr peiriant torri peli, cyflenwr Tsieina, cyflenwr euraid, CE ardystiedig\nPâr o: Peiriant torri carped bwydo awtomatig\nNesaf: Dwbl ochr awto-bwydo llawr peiriant torri\nPeiriant torri carped bwydo awtomatig\nPeiriant torri braich siglen plastig\nPennaeth hudol Rotari bwydo awtomatig marw peiriant ...


Sut i gyfeirio eich ci - Dogs Trust Freedom Project\nHomeCael cefnogaeth ar gyfer eich ciSut i gyfeirio eich ci\nRydym yn sylweddoli pa mor bwysig yw gwneud yn siŵr bod eich ci’n ddiogel. Am nad oes llawer o lochesi’n gallu derbyn anifeiliaid anwes, mi all ein Prosiect Rhyddid ddod o hyd i gartref maeth dros dro diogel a chariadus i’ch ci nes bydd modd i chi ddod at eich gilydd unwaith eto.\nMae ein gwasanaeth yn un cwbl gyfrinachol a di-dâl. Byddwn yn talu costau bwyd, gofal milfeddygol eich ci, ac unrhyw deganau neu ddanteithion fydd eu hangen arnynt i’w helpu i setlo.\nAr ôl i chi gysylltu â ni, bydd angen un neu ddau o bethau arnom i brosesu eich atgyfeiriad. Ond peidiwch â phoeni, mi allwn drafod yr hyn fydd ei angen pan gawn sgwrs.\nI ddechrau, byddwn yn cael mwy o wybodaeth am eich ci. Po fwyaf a wyddom am ei ymddygiad, haws fydd hi i ddod o hyd i deulu maeth addas. Byddwn yn gofyn i chi, neu eich gweithiwr cymorth, i lenwi ffurflen am eich ci i’n helpu i ddeall ei anghenion ac fe allwn ofyn ichi anfon ffotograffau ohonynt.\nByddwn yn rhoi ichi ddogfen gytundeb sy’n egluro telerau ac amodau lleoliad maeth eich ci. Os penderfynwch roi eich ci ar faeth gyda ni, byddwn yn gofyn ichi lofnodi i gadarnhau eich bod yn cytuno â’r rhain. Byddwn hefyd yn gofyn am e-bost neu lythyr gan eich gweithiwr cymorth neu gan asiantaeth berthnasol yn cadarnhau eich bod yn ffoi rhag cam-drin domestig a’ch bod yn cael help i ddod o hyd i lety diogel.\nByddwn yn paru eich ci ag un o’n gofalwyr maeth gwirfoddol, gofalgar ac yn gwneud trefniadau i gasglu eich ci o le diogel.\nMi wyddom fod trefnu i’ch ci i fynd i ofal maeth dros dro’n gam mawr, ond rydym yma i’ch helpu bob cam o’r ffordd. Os oes gennych unrhyw gwestiynau, anfonwch neges ac mi gysylltwn â chi cyn gynted â phosibl.\nMi allwn gynnig cartrefi maeth i gŵn sydd dros 8 mis oed, a chŵn sydd wedi bod yn eiddo i’r sawl sy’n eu hatgyfeirio ers o leiaf 6 mis. Os nad yw hyn yn wir yn achos eich ci chi, ffoniwch ni i drafod yr holl opsiynau sydd ar gael i chi.\nI siarad ag un o’n tîm o fenywod yn unig gyda’r Prosiect Rhyddid, ffoniwch un o’r rhifau isod. Os nad ydych chi’n byw yn un o’r ardaloedd hyn, ffoniwch eich tîm rhanbarthol agosaf ac mi allwn eich helpu a’ch cyfeirio.\n0300 373 0677\nLlundain a’r Siroedd Cyfagos\n0300 303 4139\n0808 196 6240\n0300 303 3497\n0808 169 4315\nOs byddai’n well gennych i ni anfon e-bost, mi wnawn ein gorau i’ch ateb o fewn 24 awr. Peidiwch â chysylltu â ni drwy e-bost oni bai eich bod yn siŵr bod eich cyfrif yn ddiogel ac nad yw’n cael ei fonitro.\nMae rhagor o wybodaeth ar gadw negeseuon e-bost yn ddiogel ar wefan Cymorth i Ferched Cymru.\nDysgwch ragor am siwrnai faethu eich ci pan fydd yn ein gofal\nCysylltwch â gwasanaethau arbenigol i gael help a gwybodaeth


Beth mae TSOY yn ei olygu? -TSOY diffiniadau | Talfyriad chwiliwr\nHafan › T › TSOY\nBeth mae TSOY yn ei olygu?\nYdych chi'n chwilio am ystyron TSOY? Ar y ddelwedd ganlynol, gallwch weld diffiniadau mawr o TSOY. Os ydych chi eisiau, gallwch hefyd lawrlwytho ffeil delwedd i'w hargraffu, neu gallwch ei rhannu gyda'ch ffrind drwy Facebook, Twitter, Pinterest, Google, ac ati. I weld yr holl ystyron o TSOY, sgroliwch i lawr. Dangosir y rhestr lawn o ddiffiniadau yn y tabl isod yn nhrefn yr wyddor.\nYstyriaethau Mawr TSOY\nMae'r ddelwedd ganlynol yn cyflwyno'r ystyron a ddefnyddir amlaf o TSOY. Gallwch lawr y ffeil ddelwedd ar ffurf PNG ar gyfer defnydd all-lein neu ei hanfon i'ch ffrindiau drwy e-bost.Os ydych chi'n wefeistr ar wefan anfasnachol, mae croeso i chi gyhoeddi'r ddelwedd o ddiffiniadau TSOY ar eich gwefan.\nPob diffiniad o TSOY\nFel y soniwyd uchod, fe welwch bob ystyr o TSOY yn y tabl canlynol. Cofiwch fod yr holl ddiffiniadau wedi'u rhestru yn nhrefn yr wyddor.Gallwch glicio dolenni ar y dde i weld gwybodaeth fanwl o bob diffiniad, gan gynnwys diffiniadau yn Saesneg a'ch iaith leol.\nTSOY Cysgod ddoe\nTSOY Cysgod o Yserbius\nBeth mae TSOY yn sefyll amdano yn y testun\nYn sum, mae TSOY yn acronym neu'n air byrfodd sy'n cael ei ddiffinio mewn iaith syml. Mae'r dudalen hon yn dangos sut mae TSOY yn cael ei ddefnyddio mewn fforymau negeseua a sgwrsio, yn ogystal â meddalwedd rhwydweithio cymdeithasol fel VK, Instagram, Whatsapp, a Snapchat. O'r tabl uchod, gallwch weld yr holl ystyron o TSOY: Mae rhai yn dermau addysgol, a'r llall yn dermau meddygol, a hyd yn oed telerau cyfrifiadurol. Os ydych yn gwybod am ddiffiniad arall o TSOY, cysylltwch â ni. Byddwn yn ei gynnwys yn ystod y diweddariad nesaf o'n cronfa ddata. Fe'ch hysbysir bod rhai o'n acronymau a'u diffiniadau yn cael eu creu gan ein hymwelwyr. Felly, mae croeso mawr i'ch awgrym o acronymau newydd! Fel dychwelyd, rydym wedi cyfieithu'r acronym o TSOY i Sbaeneg, Ffrangeg, Tsieinëeg, Portiwgaleg, Rwsieg, ac ati. Gallwch sgrolio ymhellach i lawr a chlicio'r ddewislen iaith i ddod o hyd i ystyron TSOY mewn ieithoedd 42 eraill.


CND CymruArfau Niwclear - CND Cymru\nLleoliad: CND Cymru > Gwybodaeth > Arfau Niwclear\nTua faint o arfau niwclear\nUnol Daleithau 9,400\nGogledd Corea 15\nYr Unol Daleithau, Rwsia, Prydain, Ffrainc a China yw’r pum gwlad a arwyddodd y Cytundeb Atal Ymlediad Niwclear (CAY) yn 1970 gan ddatgan eu bod yn wledydd ag arfau niwclear.\nNid yw Israel, India neu Phacistan wedi arwyddo’r CAY erioed, ond maent wedi bod yn datblygu arfau niwclear ers 1970. Mae Israel yn dal i wrthod cadarnhau’n swyddogol bod ganddi arfau niwclear, er bod y CIA yn dweud bod ganddi rai ers y 1970au. Datgelwyd y manylion am arfau niwclear Israel i bapurau newydd Prydain ym 1986 gan Mordechai Vanunu, technegydd mewn gorsaf niwclear yn Israel, a herwgipiwyd wedyn gan wasanaeth cudd Israel tra’r oedd yn Rhufain, a’i ddedfrydu i 18 mlynedd o garchar.\nArwyddodd Gogledd Corea y CAY yn wreiddiol, ond tynnodd allan ohono yn 2003.\nArferai pedair gwlad arall fod ag arfau niwclear, ond nid oes ganddynt rai bellach:\nCyfaddefodd De Affrica ei bod wedi datblygu arfau niwclear yn y 1970au, ond cafodd wared ohonynt oll ym 1991; roedd gan Wcráin, Belarus a Casachstan, a oedd gynt yn rhan o’r Undeb Sofietaidd, arfau niwclear Sofietaidd ar eu tiriogaeth pan ddatgymalodd yr Undeb Sofietaidd, ond maent bellach wedi eu dinistrio neu wedi eu danfod yn ôl i Rwsia.\nMae gan 39 o wledydd eraill yn y byd, yn cynnwys Iran, adweithyddion ymchwil neu bŵer niwclear, a’r posibilrwydd, felly, o allu cynhyrchu arfau niwclear. Fodd bynnag, mae’r cwbl bron wedi dewis peidio â bod ag arfau niwclear ac wedi arwyddo cytundebau i’r perwyl hwnnw. Mae llawer o wledydd wedi arwyddo i fod yn rhan o barthau di-arfau-niwclear eang hefyd – De-ddwyrain Asia, Canolbarth Asia, De’r Môr Tawel, America Ladinaidd, ac Affrica.


Newyddion, Digwyddiadau ac Aduniadau :\tDatblygu a Chysylltiadau Alumni ,\tPrifysgol Aberystwyth\nFe gewch y newyddion diweddaraf o Brifysgol Aberystwyth yma.\nPwyswch yma i ddarganfod mwy am ein digwyddiadau rhithiol sydd unai ar y gweill neu wedi eu cynnal.\nPwyswch yma am fanylion ar gyfer ein Ciniawau Pen-blwydd 120 Adran y Gyfraith.\nI sicrhau eich bod yn clywed am y digwyddiadau sydd gennym ar y gweill, gan gynnwys gwybodaeth am aduniadau y gallech gael eich gwahodd iddynt, cymerwch funud fach i ddiweddaru'r manylion sydd gennym amdanoch chi.\nOs ydych yn dathlu carreg filltir arbennig, neu'n ceisio dyfalu beth mae eich ffrindiau yn ystod eich cyfnod yn y Brifysgol yn ei wneud erbyn hyn, mae nawr yn amser gwych ichi ddod at eich gilydd.\nMae aduniadau yn ffordd wych o gysylltu unwaith eto â hen ffrindiau ac i gofio am eich cyfnod ym Mhrifysgol Aberystwyth. I nifer o fyfyrwyr Aber, mae'r ffrindiau y maent yn eu gwneud yn y Brifysgol yn ffrindiau am oes.\nCysylltwch â ni os hoffech gael unrhyw gyngor ar gynllunio aduniadau.\nDod o Hyd i Ffrind\nGallwn eich cefnogi chi drwy eich helpu i gysylltu unwaith eto â hen ffrindiau. Os ydych yn ystyried trefnu aduniad, cysylltwch â ni drwy e-bostio alumni@aber.ac.uk\nOherwydd ein polisïau diogelu data, ni allwn ddatgelu manylion personol neb. Serch hynny, rydym yn fwy na pharod i anfon negeseuon at bobl a chysylltu â'ch hen ffrindiau ar eich rhan. Rydym hefyd yn argymell eich bod yn diweddaru eich manylion eich hun rhag ofn i rywun geisio dod o hyd i chi.\nByddem yn falch iawn o glywed oddi wrthych chi a'ch helpu i gysylltu â phobl.\nSwyddfa Datblygu a Chysylltiadau Alumni, Prifysgol Aberystwyth, Canolfan Croesawu Myfyrwyr, SY23 3FB\nFfôn: +44 (0) 1970 621568 Ebost: alumni@aber.ac.uk


10 Haf 2001\nRhif 10 Haf 2001\nSaif Ffynnon Gwyddfaen ym mhentref Llandyfân, Sir Gaerfyrddin. Mae'n syndod bod y safle yn ddieithr, fwy neu lai, i'r rhai sy'n byw yn gymharol agos ati hyd yn oed. Cysegrwyd y ffynnon i Sant Dyfan a fu'n cenhadu yng Nghymru yn ystod yr ail ganrif, yr un adeg â Sant Ffagan. Bu'n lle pwysig i Gristnogaeth o'r amser hwn ymlaen a chafwyd sawl digwyddiad lliwgar yn gysylltiedig â'r safle. Mae Francis Jones yn ei lyfr The Holy Wells of Wales (tud. 60-61) yn cyfeirio at un digwyddiad o'r fath yn ardal Llandeilo Fawr tua 1594:\n'In their Bill of Complaint in the Star Chamber against Morgan Jones of Tregib (a squire descended from Urien Rheged, Griffith Gillam and Rice Morgan, averred that two years previously a commission had been issued to John Gwyn Wiliams by the Council of the Marches, for the suppression of pilgrimages and 'idolatrous places' and especially a well, known in the Llandeilo-Fawr district as Fynnon Gwiddvaen. At this well, Williams apprehended a large number of persons whom he brought before Mr Jones, who, not only refused to imprison, but even to examine them. In his Answer, Morgan Jones admitted that 'some poor sickly persons' who had gone to the well to wash 'hoping by the help of God thereby to have their health', had been brought before him by Williams, but he thought harmless and discharged them. He also admitted that Wiliams had told him that there were some two hundred or more people still left unapprehended at the well'.\nMae'r adroddiad uchod nid yn unig yn adlewyrchu pwysigrwydd y safle ond hefyd yn awgrymu bod y bobl yn arfer trefnu pererindodau at ffynhonnau. Yn ddiweddarach, yn 1811, yn ei lyfr Topographical Dictionary of Wales , dywedodd N. Carlisle fod pobl yn cyrchu yno gan fod y dŵr yn cael ei yfed er mwyn iachâd o 'paralytic affections, numbness and scorbutic humours'. Yn ei lyfr Beauties of South Wales dywed T. Rees ei bod yn arferiad yfed dŵr y ffynnon allan o benglog dynol, ond erbyn 1815 mae'n debyg bod 'the reputation of this skull was in a great degree lost'.\nMae'n debyg bod capel wedi ei adeiladu ar y safle yn ystod yr Oesoedd Canol a'i fod wedi goroesi hyd at y ddeunawfed ganrif. Bu'n lle poblogaidd ar gyfer chwaraeon o bob math a chyrchai pobl yma yn enwedig ar y Sul. Canlyniad yr holl gyrchu i'r safle oedd i Arglwydd Mansel o Fargam roi diwedd ar yr holl sbri, hynny yw, nes i Peter Williams ddod yma yn 1748 i bregethu. O ganlyniad i ymweliad Peter Williams daeth y lle yn ganolfan bwysig i weithgaredd y Bedyddwyr a dechreuwyd bedyddio aelodau newydd yn y ffynnon rhwng 1771 - 1787. Adeiladwyd capel newydd yno yn 1808. Nid oes unrhyw feddau yma gan nad oes digon o ddyfnder i'r ddaear a'r graig yn rhy agos i'r wyneb.\nErbyn heddiw gellir gweld y ffynnon yn hollol glir ar ffurf siambr pum metr sgwâr a thua dwy fetr o ddyfnder. Er mwyn mynd i mewn i'r ffynnon rhaid disgyn un ar ddeg o risiau cerrig. Llenwir y ffynnon yn gan ffrwd bwerus sy'n tarddu o un cornel. Er mwyn rheoli dyfnder y dŵr gellir defnyddio dorau i'w godi neu ei ostwng.\nGellir cyrraedd y safle hanesyddol a diddorol hon trwy ddilyn yr A483 o Rydaman i gyfeiriad Llandeilo. Tua hanner y ffordd rhwng y ddau bentref trowch i'r dwyrain gyferbyn â'r College Arms yn Derwydd. Dilynwch y ffordd yma am tua milltir nes dod at gyffordd. Peidiwch â chael eich temtio i fynd i gyfeiriad Castell Carreg Cennen (er bod ffynnon yno hefyd) yn hytrach gyrrwch i'r dde. Ar ôl tua hanner milltir fe welwch y capel ar y chwith. Drws nesaf iddo mae hen dy fferm a fu ar un adeg yn dafarn. Mae'r adeilad yma ynddo'i hun yn ddiddorol.\nOs am ennyd dawel yn y wlad, beth am fentro i gael cip ar Ffynnon Gwyddfaen.\nCOLLI AELOD GWERTHFAWR\nGyda thristwch mawr y clywsom am farwolaeth sydyn ein cyn Is-gadeirydd, Mr Iorwerth Hughes, Trefnant, ger Llanelwy, ar 20fed Ragfyr, 2000. Roedd yn aelod ffyddlon a brwdfrydig iawn o'n cymdeithas ac wedi cyfrannu fwy nag unwaith i Llygad y Ffynnon. Camodd i'r adwy drwy gadeirio un o'n Cyfarfodydd Cyffredinol yn absenoldeb anorfod ein Cadeirydd. Gŵr Bonheddig oedd Iorwerth, un yr oeddem yn ei edmygu am ei bwyll a'i ddoethineb wrth lywio cyfarfod. Byddai ei sylwadau yng nghyfarfodydd y Cyngor bob amser yn adeiladol ac ymarferol. Wrth anfon ei dâl aelodaeth byddai bob amser yn rhoi mwy o lawer nag oedd ei eisiau er hybu gwaith y gymdeithas. Diolch am gael y fraint o'i adnabod. Anfonwyd gair o gydymdeimlad at ei deulu a chyfraniad ar ran y Gymdeithas er cof amdano.\nPan symudais i fferm Ffynnon Dudur, Llanelidan, sir Ddinbych, ddiwedd 1941 fe'm sbardunwyd i ymchwilio i hanes y lle. Gwelais fod y ffynnon wedi ei henwi ar ôl sant a'i bod wedi'i chofrestru gan Francis Jones yn ei gyfrol The Holy Wells of Wales fel un o ffynhonnau sanctaidd Cymru. Mae ffynnon arall o'r un enw ym mhlwyf Llangeler, sir Gaerfyrddin. Roedd teulu o seintiau wedi dianc o FangorIs-coed, ar lannau afon Dyfrdwy pan ddifrodwyd y fynachlog yno, ac wedi aros am ysbaid yn Nyffryn Clwyd ar eu ffordd i Enlli. Aelodau eraill o'r teulu hwn oedd Marchell a'i brodyr Teyrnog, Deifer, a Thyfrydog. Sefydlodd Marchell yr Eglwys Wen ger Dinbych, Teyrnog yn Llandyrnog, Deifer ym Modfari a Thyfrydog ar Ynys Môn. Tybed a arhosodd Tudur fel meudwy yn Llanelidan? Mar Rhydymeudwy gerllaw a chaeau o'r enw Tudur Mawr a Bryn Tudur yn yr ardal.\nYn sicr, os bu i Tudur fendithio'r ffynnon ganrifoedd yn ôl, mae'r fendith yn parhau hyd heddiw. Bu'n drysor mawr i ni sawl tro. Roedd gennym dap dŵr oer yn y tŷ ac un arall ger y stabl, ond yn ystod gaeaf 1947 roedd y pibelli wedi rhewi yn y ddaear am wythnosau a doedd dim amdani ond torri llwybr drwy'r eira at y ffynnon, rhyw hanner canllath o'r tŷ. Yna, yng ngwres mawr 1976, sychodd cyflenwad dŵr y ffermydd cyfagos a bu'n rhaid cludo dŵr iddynt mewn tanceri. Ond yn aml byddai'r dŵr wedi gorffen cyn i fwy gyrraedd a byddent yn dod atom ni a llanw caniau llaeth deg galwyn o ddŵr y ffynnon. Cymaint oedd y galw nes i ni logi JCB i wneud llyn yng Nghae Ffynnon er mwyn i'r dŵr gofer redeg iddo ac i hwyluso codi'r dŵr i'n cymdogion. Roedd ein stoc ninnau yn yfed ohono deirgwaith y dydd. Wedyn roedd gennym beiriant olew i bwmpio'r dŵr ar draws y ffordd. Anghofia i byth y pictiwr - gwartheg, defaid, moch, gwyddau ac ieir yn yfed o'r un tanc a'r dŵr ohono'n diflannu cyn gynted ag y llifai i mewn iddo, a'r adar bach yn yfed y diferion o'r llawr.\nRwy'n enedigol o Farian Cwm, ger Dyserth, a chofiaf Mrs Denson, Pwllhalog, yn dweud wrthyf ei bod, pan oedd yn byw yn y Bwlch, yn mynd i lawr yr allt ar dywydd poeth i nôl dŵr oer iawn o Ffynnon Leucu i olchi'r menyn ar ddiwrnod corddi. Cofiaf y lle yn dda ac roedd drysau pren ar y ffynnon. Mae un o'r teulu yn dal i fyw yn Pencefn Isa, Trelawnyd. Mae'r tŷ ar godiad, ac o fewn llathen i'r drws ffrynt mae ffynnon ddofn, gron, lle byddent, yn fy mhlentyndod, yn gollwng bwcedi ar raff tua thair llath o hyd er mwyn cael cyflenwad dyddiol i'r tŷ.\nMae ffrind gennyf yn byw ym Maerdy Ucha, Gwyddelwern, lle mae ffynnon yn y dairy yn y tŷ. Onid oedd pobl ers talwm yn gall? Roedd pob ty yn cael ei adeiladu o fewn tafliad carreg i ffynnon. Mae'n rhaid bod cannoedd o ffynhonnau a'u henwau wedi mynd yn angof, ac fel enwau tyddynnod a chaeau, ond mae'n dda cael rhannu fy atgofion fel hyn.\nEirlys Jones, Gellifor, Rhuthun.\nDyma dipyn o hanes Ffynnon Cae Person. Fel yr awgryma'r enw, ffynnon yw hon ar waelod cae yn perthyn i Eglwys Twrog Sant, Llanddarog, pentref rhyw chwe milltir o dref hynafol Caerfyrddin, ar y ffordd i Abertawe.\nI fynd i Gae Person, rhaid mynd trwy'r gât rhwng yr eglwys a thafarn y Butchers i lawr am fferm Cwmisgwyn. Ar yr ochr dde ar waelod y cae rhaid disgyn i lawr at y ffynnon. Mae'r muriau ar dair ochr y ffynnon yn dal yn gadarn ond agored yw blaen y ffynnon. Cyn i'r awdurdod lleol ddod â dŵr i'r pentref, dyma oedd cyrchfan y pentrefwyr pan oeddynt yn dod i nôl dŵr. yn y dyddiau a fu roedd yn arferiad i lanhau'r ffynnon cyn ffair Llanddarog a gynhelir ym mis Mai. Rheol arall gan y pentrefwyr oedd nad oedd neb i fynd i nôl dŵr ar y Sul. Mae'r ffynnon yn dal yn llawn o ddŵr ac nid oes sôn iddi sychu erioed.\nYmwelais â'r ffynnon ychydig fisoedd yn ôl a chyda siom fe sylweddolais nad oes llwybr i lawr ati erbyn heddiw. Bu unwaith lwybr yn goch gyda cherddediad. Yn wir, mae'r drain a'r mieri wedi tyfu cymaint nes ei gwneud yn anodd iawn i fynd at y ffynnon, ond fe lwyddais i gyrraedd ati a gweld yr hen ffynnon mor fyw ag erioed. Deallaf fod cangen leol o Ferched y Wawr wedi bod yn trafod y posibilrwydd o wneud gwaith o amgylch y ffynnon ond fod problemau wedi rhwystro hyn.\nHwyrach y byddai o ddiddordeb i nodi bod tyddyn o'r enw gwernogydd y tu draw i Gwmisgwyn, ac mai i fab y lle hwn, John Williams, y mae'r diolch fod gennym lun o'r Per Ganiedydd, William Williams, Pantycelyn - ond stori arall yw honno.\nMeurig Voyle, Dinbych.\n(Tybed ai yr un yw hon â'r Ffynnon Sanctaidd y cyfeiriad Francis Jones ati? Mae'n ei disgrifio fel 'over a mile NE of Llanddarog parish church within a small enclosure three feet square by two feet deep; the overflow passes into a stone trough two feet by one and a half feet'.)\nMae cyfeiriad ati yn y gyfrol ar Henebion Sir Gaerfyrddin. (Gol.)\nDiolch am rifyn Nadolig 2000 o Lygad y Ffynnon. Mae ei gynnwys yn ddiddorol iawn. Tynnwyd fy sylw yn arbennig gan nodyn Mr D. Gwyn Jones. Dygodd i'm cof y dŵr oeraf a brofais - dwr Ffynnon Penyffrith, Nannerch, ger yr Wyddgrug.\nRoeddem yno ar ein gwyliau fel teulu a dywedodd fy nhad, o bopeth yr oedd yn dymuno ei ddangos i ni o'i ddyddiau yno, oedd cael profi dŵr Ffynnon Penyffrith. Hogyn oeddwn i ar y pryd. Cododd fy nhad wydryn o'r dŵr. Yr oedd ager mor drwchus ar y tu allan i'r gwydryn fel na ellid gweld faint o ddŵr oedd ynddo. Pan euthum i'w yfed ni allwn gymryd ond llymaid bach iawn ohono gan mor oer ydoedd. A oes dŵr ffynnon oerach nag ef yng Nghymru?\nTrefor D. Jones, Cerrigmân, Pen-y-sarn, Amlwch.\nMae yna gruglwyth o ddeunydd parthed hanes Ffynnon Fair, Pen-rhys, Rhondda. Ymysg rhai o'r coelion gwlad diweddar am y ffynnon hon y mae'r gred, a fu'n gryf yn meddwl y brodorion, mai gwyrthiol bron oedd y dŵr i wella anhwylderau'r stumog, hyd yn oed rhai difrifol megis canser. Diddorol hefyd yw'r ffaith y Thomas & Evans agor ffatri bop a fu'n defnyddio dŵr o'r un ffynhonnau â Ffynnon Fair, er nad oes dim tystiolaeth i ddangos bod y pop hwn yn amgenach na'r pop a wnaed â dŵr cyffredin.\nJohn Evans, Tonpentre, Rhondda.\nAr dir fy ffrind ym mhentref Nantgaredig, sir Gaerfyrddin, mae hen ffynnon a elwir yn Ffynnon Deilo. Dyma oedd enw tŷ fy nghyfaill tan y 1920au pan newidiwyd ef i Erw Lon. Gyferbyn mae bwthyn sy'n dal i gael ei alw yn Ffynnon Deilo. Ceir Ffynnon Deilo yn Llandeilo hefyd - efallai bod cysylltiad rhwng y ddwy. Ar hyn o bryd gwartheg sy'n defnyddio'r ffynnon. Mae'n tarddu o gerrig wrth ochr yr A40, ganllath a sgwâr Nantgaredig i gyfeiriad Llandeilo. Roedd Sôn amdani yn yr Archaeologia Cambrensis a gyhoeddwyd yn y bedwaredd ganrif ar bymtheg. (Cyfeirnod Map - ardal Abertawe a Gŵyr 159: 496 / 217)\nRhobert ap Steffan, Llangadog.\nEnw fy nghartref yw Ffynnon Hiraeth ac rwy'n byw yn Henllan Amgoed ger Hendy-gwyn, yn sir Gaerfyrddin. Mae'n siwr fod mwy o ffynhonnau yn yr ardal hon nag unrhyw ardal arall, bron. Mae natur y graig yma - raben - a tharddiant da yn golygu bod mwy o fythynnod a thyddynnod i'r filltir sgwâr yn y gymdogaeth hon na llawer ardal. Mae enwau lleoedd yma yn nodi pwysigrwydd y dŵr. O dir y fferm gallaf weld nifer o fannau eraill sy'n dwyn yr enw 'ffynnon', er enghraifft Ffynhonnau, Blaen Ffynnon, a Ffynnon Iago.\nMae Ffynnon Hiraeth yn ganrifoedd oed. Mae hen bobl y gymdogaeth wedi eu magu i gredu ei bod yn ffynnon sydd wedi ei bendithio, a chred rhai mai dyna pam nad yw erioed wedi sychu. Dywedir fod Hywel Dda a'i gŵn hela wedi yfed ohoni wrth hela'r carw rhyw dro. Mae'r ffynnon mewn hollt yn y graig a charreg fawr wedi ei gosod drosti i greu ogof fechan sy'n llanw â dŵr. Bu'r ffynnon hon yn cyflenwi dŵr i ddau dŷ a thyddyn ac mae'n ddirgelwch nad yw erioed wedi sychu am nad yw'n ddwfn iawn a chan ei bod ar y man uchaf ar Fancyn Hiraeth. Dadansoddwyd y dŵr rai blynyddoedd yn ôl a chael fod iddo pH 5.5 ac fe restrwyd yr elfennau oedd ynddo. Nodwyd nad oedd unrhyw dystiolaeth fod ynddo lygredd wyneb y tir.\nDywedodd ffermwyr lleol wrthyf fel y bu iddo ef a chyfaill iddo, pan oeddynt yn fechgyn ifanc yn ystod y rhyfel diwethaf, fod yn dychwelyd ar hyd y llwybr ac i awyrennau'r Almaenwyr ddod uwchben ar ôl cyrch ym Mhenfro. Neidiodd y ddau ohonynt i'r ffynnon er mwyn bod yn diogel! Rwyf wedi gosod caead arni er mwyn diogelu y plant ond hon yw ein cyflenwad dŵr yfed o hyd.\nEirlys Beasley, Henllan Amgoed, Hendy-gwyn.\nFFYNNON LLYWELYN, CILMERI.\nMae'r ffynnon i'w gweld wrth fynd i lawr ochr dde'r bryn lle saif y gofgolofn. Buom yn ymweld â'r ffynnon rai blynyddoedd yn ôl gan sylwi ar ei chyflwr gwael. Yn ddiweddar fe'i hadnewyddwyd mewn modd addas a diogel ac mae'n werth ymweld â hi. Bellach mae arwydd yn arwain ymwelwyr at y ffynnon, a gratin haearn wedi ei osod drosti. Rhoddwyd arysgrifen bwrpasol wedi ei rhoi arni hefyd. Mae'n nodi mai yn y ffynnon hon y golchwyd pen Llywelyn ap Gruffydd wedi iddo gael ei ladd. Wrth ymweld â'r ffynnon, ym mis Awst 2000, gwelwyd fod darnau o arian ar ei gwaelod a hynny'n arwydd fod ymwelwyr wedi bod yno'n ddiweddar. I ni, fel cenedl, mae hon yn ffynnon gysegredig. Dyma fan ein geni. Hefyd mae'n cadw'n fyw yr hen gyswllt Celtaidd a fu gynt rhwng cwlt y pen a'r ffynnon.\nFFYNNON FYW, MYNYTHO, LLŶN.\nMae arwydd pwrpasol wedi ei osod i ddynodi safle'r ffynnon gan Gyngor Dwyfor. Diolch iddynt am fod mor ofalus o'r ffynhonnau hynafol yn yr ardal. Yn ddiweddar tynnwyd y mur oedd ar ochr orllewinol y ffynnon i lawr gan ei fod yn beryglus. Ond yn anffodus, bydd bellach yn haws i'r tyfiant o gwmpas y ffynnon ei chuddio ac i'r gwaith cerrig o'i chwmpas, ac yn wir y ffynnon ei hun, gael ei sathru dan draed ymwelwyr. Ar un adeg roedd y mur o gwmpas y ffynnon yn mesur tua phedair i bum troedfedd o uchder, a drws pwrpasol yn y mur i fynd iddi.\nFFYNNON BEUNO, Y BALA.\nMae safle'r ffynnon bellach wedi ei diogelu a mur pwrpasol wedi ei godi o'i chwmpas. Nid oes unrhyw arwydd pryd y dechreuir ar y gwaith cloddio gan dim o archaeolegwyr o dan arweiniad Peter Crew. Rhaid bod yn amyneddgar wrth geisio adfer ffynhonnau!\nFFYNNON CYNGAR, LLANGEFNI.\nMae'r gwaith o adfer Ffynnon Cyngar wedi ei gwbwlhau a threfnwyd gwasanaeth ger y ffynnon i'w hailgysegru. Derbyniodd y gymdeithas wahoddiad i fod yn bresennol yn y cyfarfod ym mis Mawrth ond fe'i ohirwyd oherwydd clwy'r traed a'r genau. Mae Warden Ynys Môn, Gareth Evans, wedi bod yn gymorth amhrisiadwy i adfer y ffynnon yn ôl Doris Thomas, ysgrifennydd cangen Llangefni o Sefydliad Merched a fu'n gyfrifol am y syniad o adfer y ffynnon fel prosiect dathlu'r milflwyddiant.\nCRWYDRO FFYNHONNAU SIR DDINBYCH\nYn ei gyfrolau Crwydro Gorllewin Dinbych (1969) a Crwydro Dwyrain Dinbych ( 1961 ) mae'r diweddar Frank Price Jones yn cyfeirio at nifer o ffynhonnau'r sir. Dyma ddyfyniadau o'r ddwy gyfrol sy'n sôn amdanynt:\nCrwydro Gorllewin Dinbych\nFfynnon Sara neu Ffynnon Pyllau Perl, Derwen (tud 52)\nGellir croesi o Dderwen, heibio i'r Capel Methodist yno, i'r ffordd wlad sy'n arwain o Glawddnewydd i Felin y Wig. Yno, gerllaw fferm Pyllau Perl, a ger y drofa i fferm y Braich, mewn anialwch o ddail carn yr ebol a mieri, mae Ffynnon Sara. Gosododd awdurdod gwaith dŵr Birkenhead gamfa goncrid y gellir mynd drosti at y ffynnon. Ffynnon Pyllau Perl yw enw Edward Lhuyd arni, ac awgryma'r Inventory iddi gael ei galw'n Ffynnon Sara ar ôl rhyw wraig a drigai yn y bwthyn gerllaw, sydd bellach wedi diflannu’n llwyr. Yr oedd bri ar ddyfroedd y ffynnon hon ers talwm, am ei rhin i wella'r cancr a'r cryd-cymalau - ffynnon rinweddol yn wir. Yr oedd gan fy nau fab ieuengaf ddefaid ar eu dwylo, a phan euthum â hwy at y ffynnon un tro, mynnodd y ddau geisio cael gwared â hwy trwy ymolchi yn y dŵr. Parhaodd y defaid ar law Rhys am gyfnod, er yn llai, ond diflannodd rhai Alun yn llwyr; efallai bod ychydig fisoedd yn rhagor o brofiad y byd wedi arfogi Rhys yn erbyn yr hen goelion! Ond pan glywodd eu brawd hynaf am yr arbrawf a wnaethant, rhaid oedd iddo yntau gael gweld y ffynnon rinweddol hon hefyd, ac un tro, wrth deithio gydag ef o Gerrig y Drudion i Ruthun, troesom o'r neilltu trwy fferm Foel Fawr, gyda chaniatad caredig Mrs Williams, a thrwy fuarth y Braich hefyd… Pan soniais wrth wraig y ty am Ffynnon Sara, mynnai hi mai dwr Ffynnon Sara a wellodd ei chrudcymalau hi wedi i lawer o bethau eraill fethu.\nFfynnon y Fuwch Frech, Llansannan (tud 184)\nRhywle yn y cyffiniau hyn, 'yng nghwr de-ddwyreiniol Mynydd Tryfan' fel y dywedodd 'Lloffwr Llên' awdur Plwyf Llansannan, y mae Ffynnon y Fuwch Frech, ffynnon arall a gysylltir â chwedl y fuwch frech a roddai laeth yn ffri i bawb nes i rywbeth ddigwydd i'w digio. Hen wrach a'i godrodd i ogor nes ei hesbio yn y fersiwn o'r stori ger Craig Bron Bannog: yma dau frawd a ffraeodd a'i gilydd nes i un ladd y llall oherwydd y fuwch. Ond methais i a darganfod na buwch na ffynnon mae arnaf ofn.\nFfynnon Fair, Wigfair, Llanelwy (tud 196-7)\nAdeilad diweddar yw'r plas presennol yn Wigfair, wedi ei godi o frics coch ryw ganrif yn ôl… Y Cyrnol Howard oedd y sgweiar olaf i fyw yn y plas, a phan fu farw trefnodd i'w lwch gael ei chwalu o gwmpas yr hen gapel yng ngwaelod yr allt o dan y plas. Codwyd yr eglwys fach hon, eglwys Fair, dros ffynnon y priodolid galluoedd nerthol iddi, a bu'r eglwys, er yn adfail, yn un boblogaidd i briodi ynddi am ganrifoedd…Saif adfeilion yr hen eglwys mewn dôl fras ar lan afon Elwy, ac ar draws y ddôl gwelir olion y ffrwd a wnaed i droi rhod y felin. Os bu erioed ddarluniad o'r 'mieri lle bu mawredd' dyma'r fan: y mae'r rheiliau o gwmpas yr eglwys wedi eu bylchu a chrwydrai nifer o wartheg du a gwyn yn yr anialwch o fieri a brwyn a guddiai'r adfeilion. Ond gellir gweld yr hen faddon o dan bistyll y ffynnon a dilyn y gwter a drefnwyd i'r dŵr redeg ohoni trwy'r ran o'r eglwys ac allan i'r cae. Prun y credai neb heddiw y gallaî'r ffynnon hon iacháu neb na dim.\nFfynnon Ddyfnog, Llanrhaeadr Dyffryn Clwyd: (tud 220)\nY mae tuedd i bobl heddiw ruthro trwy Llanrhaeadr, ac wrth wneud hynny maent yn colli cyfle i sylwi ar amryw fanion diddorol… Cefais arweiniad Mr T.W Evans, cyn blisman y llan i'm tywys o gwmpas y lle… i ddringo y tu ôl i'r eglwys, heibio i'r elusendai taclus sydd yno ers dwy ganrif a hanner, trwy'r coed at Ffynnon Ddyfnog. Y mae llwybr gweddol hwylus ati erbyn hyn, ond mae'r ffynnon a'r baddon o dani mewn angen eu glanhau. Y mae hen stori yn adrodd fel y byddai clerigwyr y llan yn rhoi manus neu rhyw liw yn yr afon ger y Graig Lwyd yn uwch i fyny'r nant, er mwyn creu 'gwyrth' yn Llanrhaeadr, oherwydd mae'n debyg mai afon dan-ddaearol sy'n ymarllwys o'r ffynnon. Carreg galch sydd ymhobman y ffordd hon a gallai'r hen stori fod yn ddigon gwir.\nFfynnon Hen Ddinbych (tud 79)\nDilyn Llwybr Elen a wnaethom o fuarth Hafoty Sion Llwyd draw tua Llech Daniel…ac yna draw ar draws y Llech gwelem Maen Cledde. Rhaid oedd cerdded draw at hwn, wrth gwrs, a galw heibio i Ffynnon Hen Ddinbych wrth fynd. Prif rinwedd y ffynnon fach hon, yn ôl Dafydd Pierce, ydyw bod ei thymheredd yn gyson iawn, a hyd yn oed yng nghanol gaeaf, 'pan fyddai winthrew yn y'ch dwylo' gallech eu trochi yn nŵr y ffynnon, a byddech yn iawn drachefn.\nCrwydro Dwyrain Dinbych\nFfynnon Degla, Llandegla (tud 143)\nMewn cae o'r enw Cae'r Felin neu Gwern Degla y mae'r hen ffynnon a gysegrwyd i'r ferch ifanc honno a gafodd ei chamdrin mor arw am ei bod yn yn gyfeilles, medd y traddodiad, i'r Apostol Paul. Y mae rhinwedd y ffynnon hon, a'r seremonïau a'r taliadau yr oedd yn rhaid eu cyflawni gerllaw iddi, er mwyn cael gwellhad o'r epilepsi, wedi eu cofnodi llawer gwaith, ac nid oes angen eu hail-adrodd yma: yr oeddynt yn ddigon pwysig i Fraser eu cynnwys yn ei Golden Bough, ac y mae'n debyg mai gan Pennant a Lhuyd y cafodd ef ei ffeithiau. Y cyfan a ddywedaf i ydyw ei bod yn hen bryd i'r Cyngor Plwyf geisio tacluso ychydig ar y ffynnon, os ydynt am i ymwelwyr fynd yno i'w gweld. Yno mae ger glan yr afon yng nghanol cae a gwernen yn plygu drosti. Yn ôl adroddiad Pennant, y mae rhyw lythrennau wedi eu cerfio ar y meini o'i chwmpas, ond bu'n rhaid i mi dorri canghennau pigog draenen a dyfai yn ei cherrig cyn cael golwg hyd yn oed ar y dŵr sydd ynddi o hyd.\n(Mae nifer o'r ffynhonnau hyn wedi eu glanhau a'u hadfer ers y chwedegau a diolch am hynny. Bellach mae unigolion, cymunedau a chynghorau yn fwy ymwybodol o werth a phwysigrwydd ffynhonnau fel rhan o'n treftadaeth. Mae erthygl ar ffynhonnau a seintiau'r Sir Ddinbych newydd yn rhifyn yr Eisteddfod o Llafar Gwlad (Rhif 73) - Gol.)\nCROESO I AELODAU NEWYDD\nEirlys Roberts, Gellifor, Rhuthun.\nBeryl Davies, Penbedw, Glannau Mersi.\nM.G. Roberts, Glyndyfrdwy, Corwen.\nPytiau Difyr… Pytiau Difyr… Pytiau Difyr\nDaw'r dyfyniad hwn Hanes Plwyf Llanwenog gan D.R a Z.C Davies a gyhoeddwyd yn 1939. Ar dudalen 11 sonnir am ffynhonnau lleol:\nFFYNNON WENOG: Tardd ffynhonell gref o ddwfr clir a grisialaidd ar y waun ychydig islaw mynwent Eglwys y plwyf. Dyma Ffynnon Wenog. Credid gynt fod rhyw rinwedd goruwchnaturiol yn perthyn i Ffynnon Wenog ac fe ddôi rhieni yma ar bererindodau o bell ac agos; dygent blant gweinion i'w hymolch yn ei dyfroedd ac fe dystid yn wir fod llawer o'r cyfryw wedi cryfhau ac wedi ymunioni yn eu cefnau, ac wedi dyfod i gerdded yn hoywiach, trwy gyfrwng yr ymolchiadau. Ni pheidiodd y ddefod o ddwyn babanod eiddilaidd i'r ffynnon i'w hiachâu hyd o fewn cof hynafgwyr sydd yn fyw heddi. Ymarllwysa'r ffrydlif neu'r nant fechan, a dardd o'r ffynnon i afon Cledlyn yn Aber-nant-llan.\nFFYNNON FRODYR: Ffynnon doreithiog iawn ydyw hon hefyd, ac ni wêl pobl pentref Rhuddlan fyth ball ar ei dwfr. Gan nad ydyw nepell o'r hen briordy y cafwyd ei adfeilion gerllaw, iddi hi y deuai'r brodyr neu'r myneich gynt i nôl dwfr.\nFFYNNON LLEUCU: Ar odre un o fronnydd Cwm Nant, rhyw ddau led cae o Danycoed, y tarddodd hon, ac am y Lleucu (Lucy) a roed ei henw i'r ffynnon hon y sonnir, hwyrach, yn y cwpled traddodiadol -\nGer y ffynnon gorffennwyd,\nA gwae o'r dull! Lleucu Llwyd.\n(Mae Llanwenog yng Ngheredigion. O gymryd yr A475 o Lanbedr Pont Steffan i gyfeiriad Castellnewydd Emlyn, a theithio chwe milltir, drwy Lanwnnen a Drefach gwelir arwydd ar y chwith yn dynodi'r ffordd i Lanwenog. Cyfeirnod map 22/4945.\nDyma ddyfyniad o Chwedlau Dau Fynydd (1948) gan y diweddar Barch Gomer M. Roberts. Y ddau fynydd y cyfeirir atynt yw'r Mynydd Mawr a'r Mynydd Du yn sir Gaerfyrddin. Mae pentref Llandybïe yn y bwlch rhwng y ddau fynydd. Dyma sydd ganddo i'w ddweud am Ffynnon Gwenlais ar dudalen 12:\nAfonig fechan ydyw Gwenlais yn tarddu gerllaw Craig y Derwyddon ar lechwedd y Mynydd Mawr. Daw allan o'r mynydd yn ffrwd fechan risialaidd, a'i dyfroedd yn rhyfeddol o feddal a phur. Bu capel bychan gerllaw ei tharddiad un waith, a cheir hen ywen ddu, ganghennog yno o hyd a dengys inni mai gerllaw, rhywle, y safai'r hen gapel. Ffynnon rinweddol neu ffynnon sanctaidd oedd Ffynnon Gwenlais gynt, a dywedir y llofruddiwyd santes o forwyn brydferth yno yn yr hen amser. Syrthiodd y gwaed ar y glaswellt, ac o'r fan honno y tarddodd ffynnon risialaidd allan.\nY mae dau lygad i'r ffynnon - canys y mae i ffynnon ei llygad, yr un fath â dynion. Deuai dau fath o ddŵr allan o'r ddau lygad, ond yr oedd y ddau fel ei gilydd yn feddal iawn, a cyn oered â'r eira.\nGerllaw'r ffynnon, ar y ddaear sych, y mae pantle bychan tua'r un faint â bedd cyffredin. Y mae hynodrwydd yn perthyn i'r pantle hwn. Llenwch ef i fyny cyn amled ag y mynnoch, a gwnewch ef yn gydwastad â'r llawr; eto, ymhen dydd neu ddau fe fydd y pantle yno o hyd. Ni all neb ei lanw i fyny. Ceisiodd y ffermwr sydd yn byw gerllaw wneuthur hynny un waith, ond er treio a threio fe suddodd y ddaear yn ôl i'w lle arferol. Ewch i fyny yno rywbryd, a rhowch gynnig ar y gwaith o'i lanw. Yr ydych yn siŵr o fethu, canys yno, ond odid, y claddwyd corff y forwyn o santes a laddwyd yno gannoedd o flynyddoedd yn ôl.\nO'r papur newydd Barry and District News ac o'r golofn 'Newyddion Barri a'r Cylch', 20 Mai, 1927, y daw'r wybodaeth ganlynol am Ffynnon Ffagan Sant.\nYn y flwyddyn 1645 yr oedd plasty teg o fewn muriau han hastell Ffagan Sant, ac yn y berllan a berthynai i'r plasty yr oedd ffynnon mewn craig a elwid yn Ffynnon Ffagan Sant. Cyrchid i yfed dyfroedd y ffynnon enwog hon o bob parth, a chyfrifid ei dyfroedd yn feddyginiaeth diffael ar yr Haint Dygwydd (epilepsi).\nDIWEDD Y GÂN YW'R GEINIOG………\nDaeth yn amser adnewyddu eich aelodaeth unwaith eto. Byddai'r Trysorydd yn falch iawn o dderbyn eich tâl aelodaeth ar gyfer y flwyddyn o 2001 - 2002. Anfonwch at eich tâl at Ken Lloyd Gruffydd, Argel, 4 Parc Hendy, Yr Wyddgrug, Sir y Fflint. CH7 1TH, cyn gynted ag y bo modd. Diolch o galon.\nEISTEDDFOD GENEDLAETHOL CYMRU - DINBYCH A'R CYFFINIAU 2001\nDYDD SADWRN, 11 AWST, 2.30 -3.30\nac i ddilyn darlith\nFFYNHONNAU A'U PENSAERNÏAETH\nCROESO CYNNES IAWN I BAWB


Wythnos Cymorth Cristnogol - Yr Eglwys yng Nghymru Wythnos Cymorth Cristnogol – Yr Eglwys yng Nghymru\nMae esgobion Cymru wedi ymuno â’r galwad i gefnogi mamau yn Sierra Leone yr Wythnos Cymorth Cristnogol yma (12-18 Mai 2019) ac i ddenu sylw at y realiti bod menywod yn Sierra Leone 150 gwaith mwy tebygol o farw wrth roi genedigaeth na mamau yn y DU.\nMae ymgyrch Wythnos Cymorth Cristnogol eleni yn denu sylw at ofal mamau yn Sierra Leone, sef y wlad beryclaf i fod yn feichiog. Mae deg menyw yn marw bob dydd yn Sierra Leone wrth roi genedigaeth. Mae un ym mhob nawr o blant ddim yn cyrraedd eu pumed pen-blwydd. Amcangyfrif bod 15,000 o famau wedi marw wrth roi genedigaeth ers yr argyfwng Ebola ym 2014.\nMae menywod Sierra Leone yn wynebu diffyg mynediad at ofal iechyd gan gynnwys mynediad at fydwragedd a gweithwyr iechyd. Os nad oes gan bentref glinig iechyd, mae’n bosibl i fenywod beichiog yng nghefn gwlad Sierra Leone aros wyth awr ar gyfer ambiwlans. Bydd eraill yn gorfod teithio i ysbyty ar gefn beic-modur, ond bydd y menywod tlotaf yn gorfod cerdded am oriau. Mae llawer o fenywod a babanod ddim yn goroesi’r daith, yn enwedig yn ystod y misoedd llwglyd o fis Mai hyd fis Rhagfyr tra bod bwyd yn brin.\nMae Cymorth Cristnogol yn helpu cymunedau anghysbell i ddod ynghyd i adeiladu clinigau, yn ogystal â hyfforddi nyrsys i ddarparu gofal pwysig yng nghymunedau a gwella hylendid, fel bod mamau a babanod yn fwy tebygol o wrthsefyll afiechydon. Gelli wylio hanes Tenneh Bawoh a Nyrs Judith yma.\nYr Wythnos Cymorth Cristnogol hon (12-18 Mai 2019), bydd eglwysi a chymunedau Cymru yn cydsefyll er mwyn codi ymwybyddiaeth ac arian ar gyfer gwaith Cymorth Cristnogol yn fyd-eang. O gasgliadau drws i ddrws, i gasgliadau stryd; o foreau coffi i Frecwastau mawr a nosweithiau cwis, bydd cymunedau Cymru yn dod ynghyd fel un yn erbyn tlodi byd-eang.\nMeddai Esgob Joanna Penberthy, “Mae hwn yn apêl hynod o bwysig. Yn y DU rydym yn cymryd gofal cyn-geni a gofal meddygol yn ganiataol. Fel un oedd bron wedi colli fy mywyd yn rhoi genedigaeth, rwy’n gwybod yn iawn pa mor bwysig y mae derbyn y cymorth cywir. Trwy gefnogi gwaith Cymorth Cristnogol, gallwn wneud gwahaniaeth. Plîs cyfrannwch heddiw.”\nMeddai Pennaeth Cymorth Cristnogol Cymru, Mari McNeill: “Mae Wythnos Cymorth Cristnogol yn ddathliad llawer o’n potensial i greu newid yn y byd, trwy haelioni, undod a gweithredu.\n“Ar draws Cymru bydd llwyth o ddigwyddiadau a gweithgareddau yn cymryd lle. Mae’r holl weithgareddau yn dod â phobl at ei gilydd, ac wrth gwrs hwn sydd yn ganolog i waith Cymorth Cristnogol. Mae’n ein galluogi i estyn allan mewn undod gyda phobl ar draws y bydd sydd dan afael tlodi anobeithiol.\n“Sierra Leone yw’r wlad beryclaf i roi genedigaeth. Mae’n wlad sy’n dal i gael ei ail-adeiladu ar ôl rhyfel cartref a’r argyfwng Ebola. Yn ystod yr argyfwng Ebola bu farw un ym mhob deg o weithwyr iechyd y wlad, ac yn awr mae’r gwald wedi ei llethu gan ddyled.\n“Mae hwn i gyd yn swnio fel sefyllfa anobeithiol, ond mae’n rhyfeddol yr hyn y gallwn gyflawni pan ein bod yn cydsefyll.”\nGallai £300 darparu gwely ar gyfer canolfan iechyd newydd. Gallai £60 prynu pecyn gwaith ar gyfer gweithwyr iechyd cymunedol, gan gynnwys beic, torsh, cot ac esgidiau glaw. Gallai £15 prynu stethosgop neu fwced o baent ar gyfer clinic cymunedol.\nMae Cymorth Cristnogol hefyd yn galw ar cefnogwyr i ymuno â’r ymgyrch i sicrhau bod dyledion Sierra Leone ar y benthyciadau y cafod i ymladd Ebola yn 2014-16 yn cael eu dileu.\nYr Wythnos Cymorth Cristnogol yma, gall unigolion a grwpiau helpu newid bywydau trwy gyfrannu arlein caweek.org, trwy ffonio 08080 006 006, neu trwy tecstio ‘GIVE’ i 70040 i roi £5*.\nThis was posted on 10 Mai 2019.


Rhoi’r PlacFfactor i Bwll-glas! – Blog Cronfa Gymunedol y Loteri Genedlaethol Cymru\nMedi 15, 2016 Chwefror 3, 2021 tnlcommunityfundwales\nRhoi’r PlacFfactor i Bwll-glas!\nGan Gareth Hughes, Swyddog Datblygu Gwybodaeth Leol\nMae Siop Gymunedol Pwll-glas yn Sir Ddinbych yn enghraifft wych o sut gall grant £30,000 greu cynifer o fuddion mewn cymuned leol. Enillydd Siop Bentref Orau Cymru 2015 y Gynghrair Cefn Gwlad yw un yn unig o’r clodydd niferus y maent wedi’u cronni dros y blynyddoedd diwethaf.\nGyda Ruth Bates, Pennaeth Cyfathrebu Cymru, galwais heibio Pwll-glas ym mis Awst, cawsom groeso cynnes iawn a gwnaeth ystod yr hanfodion a chynnyrch lleol a gynigiwyd ganddynt wir argraff arnom. Yn siop gymunedol brysur cyfagos â neuadd y pentref, mae’n foth go iawn i’r gymuned. Fodd bynnag, wrth bori’r stoc a’r holl wobrau, sylweddolom nad oeddem erioed wedi rhoi plac iddynt.\nPam mae hyn yn bwysig? Wel, mae gan ein gwaith yng Nghymru a ledled y Deyrnas Unedig gysylltiad unigryw â’r cyhoedd sy’n chwarae’r Loteri. Dim ond o’i herwydd nhw yr ydym mewn sefyllfa i gefnogi prosiectau gwych fel Pwll-glas. Trwy gefnogi mudiadau rydym wedi’u hariannu i ddefnyddio ein logo, gallwn roi gwybod i bobl ble mae arian Loteri’n gwneud i bethau gwych ddigwydd, yn y cymunedau lle maent yn byw, a chefnogi amcanion y Loteri – codi arian ar gyfer achosion da.\nFelly es i’n ôl i Bwll-glas yr wythnos hon i gyflwyno plac Cronfa Gymunedol y Loteri Genedlaethol iddynt. Gyda’r plac yma, maent yn hynod falch o helpu ni arddangos enghraifft wych arall o sut y gall pobl mewn cymunedau ar draws Cymru alluogi eu hunain i arwain gyda chefnogaeth gan ein hariannu.\nOs ydych yn ddeiliad grant ac mae angen rhywfaint o gefnogaeth arnoch i gydnabod eich grant, beth am fwrw golwg ar ein gwefan neu ebostiwch\nPrevious Monitro a Gwerthuso – Awgrymiadau a syniadau\nNext “Fe gymerais fy llwon priodas yn Gymraeg ar ôl ffoi am fy mywyd”


Hafan > Newyddion > Trafnidiaeth > 2008 > System drafnidiaeth newydd i Gymru Newyddion\nHeddiw (2 Rhagfyr) bu’r Dirprwy Brif Weinidog a’r Gweinidog dros yr Economi yn amlinellu cynllun i greu gwell cysylltiadau trafnidiaeth ar hyd ffyrdd a rheilffyrdd ledled Cymru.\nDydd Mawrth 02 Rhagfyr 2008\nWrth gyhoeddi’r flaenraglen newydd hon ar gyfer ffyrdd a rheilffyrdd, amlinellodd y Dirprwy Brif Weinidog a’r Gweinidog dros Drafnidiaeth Ieuan Wyn Jones ei gynlluniau ar gyfer symud at system drafnidiaeth fwy integredig i Gymru.\nRydym wedi ymrwymo i gyrraedd y nod sydd yn nogfen Cymru’n Un, sef sicrhau system drafnidiaeth integredig sy’n addas i’r 21ain ganrif, a fydd yn uno ein gwlad yn ogystal â gwireddu ein cynlluniau ar gyfer sicrhau gostyngiad enfawr mewn allyriadau carbon. Mae’r rhaglen hon yn gam sylweddol at gyrraedd y nod.\nAm y tro cyntaf, mae Llywodraeth y Cynulliad wedi llunio blaenraglen ar gyfer y rheilffyrdd, sy’n manteisio’n fwy ar y pwerau a ddarperir gan Ddeddf Rheilffyrdd 2005.\nTan yn ddiweddar, roedd prosiectau ar gyfer seilwaith rheilffyrdd yn cael eu rhoi ar waith trwy ddefnyddio trefniadau’r Grant Trafnidiaeth.\nOnd yn sgil mabwysiadu Cynlluniau Trafnidiaeth Rhanbarthol, caiff prosiectau ar gyfer y rheilffyrdd bellach eu cyflawni yn unol â blaenoriaethau Llywodraeth y Cynulliad fel y’u nodir yn Cymru’n Un.\nEr enghraifft, bydd y trên cyflym o Gaergybi i Gaerdydd yn dechrau’r mis nesaf er mwyn gwella’r cysylltiadau rhwng y Gogledd a’r De.\nYmhlith yr ymrwymiadau eraill mae cerbydau a gwasanaethau ychwanegol ar reilffyrdd y Cymoedd, yn ogystal â rhoi blaenoriaeth i’r gwaith o ychwanegu gwasanaeth rhwng Glynebwy a Chasnewydd.\nMae swm o hyd at £46 miliwn wedi’i sicrhau heddiw hefyd trwy’r gronfa Buddsoddi Cyfalaf Strategol ar gyfer y gwelliannau arfaethedig yn seilwaith y rheilffyrdd rhwng Wrecsam a Chaer, a Thre-gŵyr a Chasllwchwr.\nCyhoeddodd y Dirprwy Brif Weinidog fod y flaenraglen bresennol ar gyfer cefnffyrdd wedi cael ei newid er mwyn adlewyrchu’r amcanion a geir yn rhaglen lywodraethu Cymru’n Un, sef cysylltu pob cwr o’r wlad. Mae’r cynlluniau uchel eu statws sydd wedi’u rhaglenni ac sy’n barod i ddechrau cyn 2011 yn cynnwys gwelliannau hanfodol i ffyrdd strategol yr A470 a’r A487 mewn ardaloedd fel Gwynedd, Aberconwy a Phowys a’r A40 yn Sir Benfro. Mae rhagor o welliannau hanfodol i’r cysylltiadau rhwng y Gogledd a’r De ar y gweill ar gyfer mis Ebrill 2011 a’r nod yw cwblhau’r rhaglen bresennol erbyn tua 2020, yn dibynnu ar gyllid a gweithdrefnau caniatâd statudol.\nMae’r datganiad hefyd yn cynnwys ymrwymiad i gwblhau’r gwaith ym Mlaenau’r Cymoedd yn unol â’r rhaglen erbyn 2020, a hynny’n dibynnu unwaith eto ar gyllid a gweithdrefnau caniatâd statudol.\nMeddai’r Dirprwy Brif Weinidog:\nRwy’n awyddus i ddarparu gwell cysylltiadau rhwng canolfannau poblogaeth strategol, gan wella’r modd y caiff cyfleoedd ar gyfer datblygiad economaidd eu dosbarthu. Dydy buddsoddi mewn cysylltiadau ffyrdd a rheilffyrdd ddim yn rhad. Ond am unwaith, mae’r rheilffyrdd hwythau’n cael chwarae teg hefyd.\n2 Rhagfyr 2008


Amlwch – Ardal 6 Gwaith Octel PRN 28646\nMae'r felin wynt dal bum-llawr a adeiladwyd yn 1816 yn olygfa adnabyddus ar y tirlun lleol, yn sefyll uwchben y gwaith cemegol.\nDyma safle gwaith cemegol a sefydlwyd er mwyn echdynnu bromid o ddŵr y môr. Agorwyd y gwaith yn 1951 ond nid yw'r safle'n cael ei ddefnyddio bellach. Nid oes llawer o wybodaeth am hanes yr ardal hon cyn hynny, ond mae'n debygol y byddai wedi ei defnyddio ar gyfer pori bras. Fodd bynnag, mae'r felin wynt sylweddol o 1816 yn dangos bod gweithgaredd diwydiannol wedi bod yn yr ardal mewn cyfnod cynharach.\nMae'n eiddo i Canatxx LNG Limited erbyn hyn, ac maent yn bwriadu sefydlu gwaith i ail-nwyeiddio nwy naturiol ar y safle; byddai tanceri yn cludo nwy naturiol hylifol i lwyfan gosod 3 cilomedr o'r lan a byddai'n cael ei bwmpio oddi yno i'r lan i gael ei gyfangu'n gemegol cyn cael ei gludo eto ar y môr i Fleetwood.\nSafle gweithfeydd cemegol.\nYn ogystal â'r adeiladau diwydiannol, yn eu harddull nodweddiadol fodern, mae'r ardal hon yn cynnwys Clwb Cymdeithasol Octel a chae chwarae. Mae tŵr dŵr concrid Octel a'r felin wynt o friciau yn ddau o'r nodweddion amlycaf ar y gorwel yn Amlwch. Mae adeiladau modernaidd y gweithfeydd cemegol yn ymestyn tuag at arfordir creigiog garw.


Y Gronfa Cymorth Mewn Argyfwng – Diweddariad | Chwaraeon Cymru\nY Gronfa Cymorth Mewn Argyfwng – Diweddariad\nMae ychydig dros wythnos wedi mynd heibio ers i’r ceisiadau agor ar gyfer y Gronfa Cymorth Mewn Argyfwng gwerth £400,000.\nMae ar gyfer clybiau chwaraeon nid-er-elw sydd angen cymorth ariannol ar unwaith ac mae’n debygol o fod yn gwbl hanfodol i lawer ledled y wlad sydd wedi’u heffeithio gan y Coronafeirws a’r llifogydd diweddar.\nFelly, beth yw’r sefyllfa ddiweddaraf?\nMae’r Gronfa wedi profi’n hynod boblogaidd. Edrychwyd ar y stori’n cyhoeddi’r Gronfa ar wefan Chwaraeon Cymru fwy na 10,000 o weithiau ac roedd hynny’n rhoi arwydd o sut roedd y newyddion yn cael ei dderbyn.\nErbyn dydd Mercher (15fed Ebrill), roedd mwy na 100 o geisiadau wedi’u derbyn. Y rhain yw’r ‘criw’ cyntaf o geisiadau sy’n cael eu gwirio (gan gynnwys gyda phartneriaid fel cyrff rheoli) a’u hasesu a byddant yn derbyn penderfyniad am gyllid erbyn dydd Mawrth (21ain Ebrill).\nRydym yn cyfrif bod tua hanner y £400,000 wedi’i ymgeisio amdano yn y ceisiadau cyntaf yma.\nMae’r asesiadau cychwynnol yn dynodi bod ymgeiswyr wedi gwneud cais am gyllid ar gyfer problemau amrywiol, ac mae llawer yn gymwys a rhai ddim. Mae rhai ceisiadau wedi gofyn am gyllid lle mae rhan o’r cais yn gymwys. Y dyfarniad mwyaf a wneir fydd £5,000.\nAr ôl gwneud penderfyniad, bydd yr ymgeiswyr yn derbyn e-bost yn fuan iawn. Dylai’r clybiau a gymeradwyir ar gyfer cyllid dderbyn y cyllid hwnnw o fewn dyddiau. Mae’r broses wedi cael ei gwneud mor effeithlon â phosib i gael cefnogaeth i chwaraeon cyn gynted â phosib.\nAr ôl y criw cychwynnol, mae’r ail griw o 90 o geisiadau’n cael eu prosesu nawr hefyd. Yr amserlen rhwng gwneud cais a’r penderfyniad yw o fewn 10 diwrnod gwaith.\nGellir cael gwybodaeth am y Gronfa, a’r meini prawf cymhwysedd, yma.\nGellir cyfeirio unrhyw gwestiynau neu ymholiadau i emergencyrelief@sport.wales.


Twll archwilio dyfrhau: canllaw prynu a ble i'w prynu - Jardineria On | Garddio Ymlaen\nSut i ddewis blwch dyfrhau?\nMae llawer o bobl yn breuddwydio am ardd brydferth lle gallant ymlacio a mwynhau gwyrdd y planhigion. Mae eraill, ar y llaw arall, eisiau cael gardd lle gallant dyfu eu llysiau eu hunain. Fodd bynnag, mae cael gerddi hardd a pherllannau mewn cyflwr da hefyd yn golygu llawer o waith, fel dyfrio. Er mwyn osgoi'r dasg hon, gallwn ddewis caffael blwch dyfrhau wedi'i nodi ar gyfer cysylltu dŵr yn yr ardd ac yn y berllan.\nOnd beth yw blwch dyfrhau? Blychau gyda thyllogau ydyn nhw a ddefnyddir yn gyffredin mewn systemau dyfrhau tanddaearol. Eu prif swyddogaeth yw amddiffyn yr elfennau sy'n ffurfio'r systemau hyn, fel falfiau, hidlwyr, falfiau cau, ac ati. Yn yr erthygl hon, byddwn yn tynnu sylw at y blychau dyfrhau gorau ac yn trafod agweddau i'w hystyried cyn prynu un a ble i'w prynu.\nS&M 760808 Cist ar gyfer...\nCist Fawr Abrisa o ...\nRheoli dŵr M115717 ...\nRc Junter ARQ-Griffon -...\nTyllau archwilio Dyfrhau RIEGOPRO ...\n1 ? Uchaf 1. Y blwch dyfrhau gorau?\n2 Blychau dyfrhau gwell\n2.1 Blwch Cylchlythyr Gardena\n2.2 Tyllau archwilio Dyfrhau Safonol Rc Junter\n2.3 Tyllau archwilio dyfrhau Rc Junter ARQ\n2.4 Tyllau archwilio crwn S&M 260 gyda Faucet a Penelin Swivel ar gyfer dyfrhau tanddaearol\n2.5 Twll archwilio Gardena 1254-20\n2.6 Gardena 1257-20 1257-20-Tyllau archwilio\n3 Canllaw prynu ar gyfer blwch dyfrhau\n4 Sut i wneud twll archwilio ar gyfer dyfrhau?\n? Uchaf 1. Y blwch dyfrhau gorau?\nAderyn Glaw - VB-STD-H -...\nEin prif un mewn tyllau archwilio dyfrhau yw'r model hwn o Rain Bird. Mae graddfeydd y prynwyr, er eu bod yn brin, yn dda iawn ac mae pris y cynnyrch hwn yn fforddiadwy iawn. Mae ganddo sylfaen strwythur rhychog sy'n rhoi a mwy o wrthwynebiad ac felly gwell amddiffyniad i'r falf. Diolch i'r tabiau ar gyfer y mynediad i'r bibell, mae'r gosodiad yn eithaf syml a chyflym. Mae gan y blwch dyfrhau hwn hyd o 59 centimetr, lled 49 centimetr ac uchder o 39,7 centimetr.\nMantais fwyaf nodedig y blwch dyfrhau hwn yw ei gwerth da iawn am arian. Mae'n gynnyrch cadarn a gwrthsefyll iawn am bris da iawn.\nMae'n debyg nad oes unrhyw anfanteision. Mae prynwyr wedi bod yn fodlon â'r cynnyrch. Yr unig anfantais y gallem ei darganfod yw bod y cynnyrch hwn ddim yn cynnig y buddion i aelodau Amazon Prime.\nBlychau dyfrhau gwell\nMae yna lawer mwy o fodelau ar wahân i'n un gorau. Nesaf byddwn yn siarad am y chwe blwch dyfrhau gorau ar y farchnad.\nBlwch Cylchlythyr Gardena\nGardena 1290-20 - Cist...\nDechreuwn y rhestr gyda'r model crwn hwn gan y gwneuthurwr Gardena. Mae'n ddelfrydol ar gyfer system ddyfrhau fach, Mae'n addas ar gyfer falf 24 V yn unig. Y llwyth uchaf y gall y blwch dyfrhau hwn ei ddwyn yw 400 cilo. Mae dimensiynau'r cynnyrch hwn fel a ganlyn: 17.78 x 12.7 x 5.08 centimetr. Ei bwysau yw 480 gram.\nTyllau archwilio Dyfrhau Safonol Rc Junter\nSafon Rc Junter ...\nRydym yn parhau â'r model petryal hwn gan Rc Junter. Mae gan y blwch dyfrhau hwn uchder o 22 centimetr. Mae ei frig yn mesur 40 x 25 centimetr a'r sylfaen 49 x 35 centimetr. Yn fwy na hynny, mae ganddo allwedd cau adeiledig. Mae wedi'i wneud o polyethylen ac mae ganddo wrthwynebiad mawr. Mae cynhwysedd y blwch dyfrhau hwn yn darparu ar gyfer tri falf solenoid.\nTyllau archwilio dyfrhau Rc Junter ARQ\nRydym yn tynnu sylw at fodel Rc Junter arall, un rownd y tro hwn. Mae'r un hwn hefyd wedi'i wneud o polyethylen a'i ddimensiynau yw 20,5 x 20,5 x 13 centimetr. Y blwch dyfrhau ARQ mae hefyd yn cynnwys falf tap â llaw.\nTyllau archwilio crwn S&M 260 gyda Faucet a Penelin Swivel ar gyfer dyfrhau tanddaearol\nBlwch Rownd S&M 260 ...\nRydym yn parhau â'r model S&M 260 hwn. Mae'n flwch dyfrhau crwn hynny Mae ganddo benelin troi 360 gradd. Fe'i bwriedir ar gyfer systemau dyfrhau tanddaearol. Mae dimensiynau'r cynnyrch hwn fel a ganlyn: 17,8 x 17,8 x 13,2 centimetr.\nTwll archwilio Gardena 1254-20\nTwll archwilio Gardena 1254-20, ...\nModel arall i dynnu sylw at yr un hwn gan Gardena. Mae'r blwch dyfrhau hwn wedi'i gynllunio ar gyfer falfiau 9 neu 14 V. Mae gan gaead y cynnyrch hwn glo diogelwch plant. Yn ogystal, mae cydosod yn hawdd iawn diolch i'r cysylltiad edafedd telesgopig. Mae'n gynnyrch delfrydol ar gyfer dyfrio'r ardd.\nGardena 1257-20 1257-20-Tyllau archwilio\nGARDENA 1257-20 - Cist...\nYn olaf, i dynnu sylw at y model Gardena arall hwn. Mae'n flwch dyfrhau o ansawdd uchel wedi'i wneud o ddeunyddiau gwrthsefyll iawn. Fodd bynnag, nodwedd bwysicaf y cynnyrch hwn yw hynny yn cynnig yr opsiwn o osod cyfanswm o dri falf solenoid 9 neu 24 V. Dimensiynau'r blwch dyfrhau hwn yw 36.7 x 28 x 21 centimetr ac mae ei bwysau'n cyfateb i 2.06 cilogram.\nCanllaw prynu ar gyfer blwch dyfrhau\nCyn caffael blwch dyfrhau, mae yna gyfres o gwestiynau y mae'n rhaid i ni eu gofyn i ni'n hunain: Beth fyddai'r maint delfrydol i'n perllan neu ardd? Pa fathau o flychau gardd sydd yna? Faint allwn ni fforddio ei wario? Rydyn ni'n mynd i wneud sylwadau ar yr holl agweddau hyn isod.\nMae blychau dyfrhau o wahanol faint. Fel rheol dewisir y maint yn ôl nifer y falfiau solenoid yr ydym wedi'u gosod yn yr un maniffold. Mae mesurau'r blychau dyfrhau fel arfer yn amrywio yn ôl y gwneuthurwr, ond fel arfer maent wedi'u haddasu i allu mewnosod rhwng un a chwe falf solenoid. Fodd bynnag, mae modelau llawer mwy ar y farchnad ar gyfer gosodiadau penodol hefyd.\nMae yna gyfanswm o tri math gwahanol o dyllau archwilio dyfrhau. Yn gyntaf mae'r rhai crwn, sydd fel arfer yn eithaf bach ac yn cael eu defnyddio i gofrestru stopcock, tap neu i gartrefu falf solenoid. Yna mae gennym y rhai hirsgwar, sydd o faint safonol ac wedi'u cynllunio i gartrefu rhwng tri a phedwar falf solenoid. Mae modelau Jumbo y rhai hirsgwar ychydig yn fwy, gan eu bod yn gallu cynnwys rhwng pump a chwe falf solenoid. Yn olaf, mae'r blychau dyfrhau gwrth-ladrad. Maent fel arfer yn fath petryal neu jymbo. Maent yn wahanol iddynt trwy gael caead a ffrâm goncrit. Fe'u gosodir yn gyffredinol mewn mannau cyhoeddus.\nMae'r prisiau'n amrywio'n fawr yn dibynnu ar faint y blwch dyfrhau. Er y gall math crwn bach gostio llai na deg ewro, gall y rhai mawr o'r math Jumbo fod yn fwy na hanner cant ewro. Y peth pwysicaf wrth edrych ar y pris yw sicrhau pa fath a maint y blwch dyfrhau sydd ei angen arnom ar gyfer ein perllan neu ardd.\nSut i wneud twll archwilio ar gyfer dyfrhau?\nFel arfer mae'r blychau dyfrhau eisoes yn dod gyda thyllau wedi'u gwneud. Mae'r nifer yn dibynnu ar gilfachau ac allfeydd y pibellau sy'n cysylltu'r falfiau. Fodd bynnag, gyda llafn llifio, er enghraifft, gallwn ddrilio ein hunain yn y lle sy'n fwyaf addas i ni. Hyd yn oed os oes gennym y deunyddiau cywir, gallwn wneud blwch dyfrhau. Yn y bôn mae'n flwch gyda thyllau ar gyfer y falfiau. I gael yr hyn sydd ei angen arnom, gallwn ymweld â siopau fel Bricomart neu Leroy Merlin. Tip bach a allai fod yn ddefnyddiol: Mae yna gratiau arbennig ar gyfer blychau dyfrhau math petryal safonol a ddefnyddir i lanhau'r ddaear. Mae gan y rhain fachau symudol a'u swyddogaeth yw dal y falfiau solenoid.\nUnwaith y byddwn yn glir am yr hyn yr ydym yn edrych amdano, mae'n bryd dewis ble i edrych. Heddiw mae yna lawer o siopau corfforol a llwyfannau ar-lein sy'n cynnig cynhyrchion amrywiol i ni. Er y gall siopa ar-lein fod yn gyfleus ac ymarferol iawn, gall gweld y tyllau archwilio dyfrhau sydd o ddiddordeb i ni yn bersonol fod yn fwy addysgiadol a chyflym. Isod, byddwn yn trafod rhai o'r opsiynau sydd gennym.\nAr wefan Amazon gallwn ddod o hyd i bob math o flychau dyfrhau, gyda'r holl ystodau prisiau a gwahanol ategolion ar gyfer dyfrhau ac ar gyfer yr ardd neu'r berllan yn gyffredinol. Mae'r opsiwn prynu hwn yn gyffyrddus iawn, Wel, gallwn archebu popeth yr ydym ei eisiau heb orfod symud o gartref. Hefyd, mae danfoniadau fel arfer yn eithaf cyflym. Os ydym yn rhan o Amazon Prime, gallwn hefyd fwynhau prisiau arbennig ac amseroedd dosbarthu byrrach hyd yn oed. Os bydd gennym gwestiynau neu bryderon ynghylch y cynnyrch, gallwn gysylltu â'r gwerthwr trwy neges breifat.\nOpsiwn arall sydd gennym wrth brynu blwch dyfrhau yw'r Bricomart. Yn y sefydliad hwn gallwn ddod o hyd i flychau dyfrhau o bob math: Crwn, petryal a Jumbo. Yn ogystal, maent hefyd yn cynnig ategolion amrywiol ar gyfer dyfrio, perllan a gardd. Os hoffem gynhyrchu blwch dyfrhau ein hunain, Yn y Bricomart gallwn ddod o hyd i'r deunyddiau angenrheidiol ar gyfer hyn. Mae hefyd yn rhoi posibilrwydd inni ofyn yn uniongyrchol i weithwyr proffesiynol o'r sector ar y safle.\nMae gan y Leroy Merlin hefyd ystod eang o flychau ac ategolion dyfrhau, gan gynnwys y gridiau y soniasom amdanynt o'r blaen. Mae'r warws mawr hwn yn lle arall lle gallwn brynu'r deunyddiau angenrheidiol i adeiladu blwch dyfrhau ein hunain. Ar wahân i'r holl gynhyrchion y mae'n eu cynnig, Gall gweithwyr proffesiynol yn y maes ein cynghori hefyd.\nRwy'n gobeithio bod yr erthygl hon wedi eich helpu chi i ddewis blwch dyfrhau. Nawr mae'n rhaid i chi fwynhau'ch gardd neu berllan i'r eithaf.


Lefel y Bae, dyfnder a datymau - Cardiff Harbour Authority\nMae lefelau’r dŵr yn y Bae (uchder wyneb y dŵr) mewn perthynas â datwm yr Ordnans, ac fel arfer nodir nhw fel uchder uwchlaw’r datwm hwnnw (AOD). Gall y lefelau amrywio o 4.0m and 7.5m AOD Gellir gofyn am gael gwybod y lefel ar unrhyw bryd gan Reoli’r Morglawdd.\nFel arfer, mae dyfnder dŵr Bae Caerdydd yn 2.5m neu’n fwy. Dylid bod yn ofalus wrth hwylio o amgylch y Gwlyptir ger Gwesty Dewi Sant, lle mae marciau llorweddol chwith yn nodi dŵr diogel.\nDylai morwyr hefyd wybod bod yr ardal yn syth islaw’r llifddorau y tu allan i’r Morglawdd yn ardal allgau oherwydd bod llif uchel yn peri perygl iechyd a diogelwch difrifol. Ni ddylai morwyr fynd i’r ardal hon mewn unrhyw amgylchiadau.